
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2550 

25 Νοεμβρίου 2015 


ΑΠΟΦΑΣΕΙ Σ 

Αριθμ. ΔΑΕΦΚ/οικ. 5101/Α321 

Προθεσμίες και διαδικασία χορήγησης στεγαστικής 
συνδρομής για ανακατασκευή, αυτοστέγαση και επι¬ 
σκευή κτιρίων πληγέντων από α) την πλημμύρα της 
8ης και 9ης Δεκεμβρίου 2014 στον Δήμο Πόρου της 
Περιφερειακής Ενότητας Νήσων, β) την πλημμύρα 
της 24ης Οκτωβρίου 2014 σε περιοχές της Περιφέ¬ 
ρειας Αττικής, γ) τις πλημμύρες του Δεκεμβρίου 2014 
και Φεβρουάριου 2015 σε περιοχές της Περιφερει¬ 
ακής Ενότητας Θεσπρωτίας, δ) τις πλημμύρες της 
31ης Ιανουάριου 2015 και 1ης Φεβρουάριου 2015 στις 
Περιφερειακές Ενότητες Άρτας, Ιωαννίνων, Πρέβε¬ 
ζας, ε) τις πλημμύρες της 31ης Ιανουάριου 2015 και 
1ης Φεβρουάριου 2015 στις Περιφερειακές Ενότη¬ 
τες Ευρυτανίας, Φθιώτιδας, στ) τις πλημμύρες της 
17ης Ιουλίου 2014, της 19ης Νοεμβρίου 2014, της 4ης 
έως 13ης Δεκεμβρίου 2014, της 24ης Ιανουάριου 2015 
και του Φεβρουάριου 2015 σε περιοχές της Περι¬ 
φερειακής Ενότητας Έβρου, ζ) τις πλημμύρες της 
6ης Δεκεμβρίου 2014 σε περιοχές της Περιφερεια¬ 
κής Ενότητας Θεσσαλονίκης, η) τις πλημμύρες της 
21ης Ιανουάριου 2015 σε περιοχές της Περιφερεια¬ 
κής Ενότητας Ροδόπης, 0) τις πλημμύρες της 24ης, 
25ης και 26ης Ιανουάριου 2015 σε περιοχές της Πε¬ 
ριφερειακής Ενότητας Ξάνθης, ι) τις πλημμύρες του 
Οκτωβρίου και Δεκεμβρίου 2014 σε περιοχές της Πε¬ 
ριφερειακής Ενότητας Χαλκιδικής. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της από 28.7.1978 Πράξης Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος και ρυθμίσεως συναφών θεμάτων» που 
κυρώθηκε με το Νόμο 867/1979 (Φ.Ε.Κ. 24/Α'/7.2.1979) και 
ειδικότερα τις διατάξεις του άρθρου 2, παρ.2 και του 
άρθρου 5, παρ. 4 της Πράξεως. 

2. Τις διατάξεις των άρθρων 1 και 2 της από 26.3.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1981 και ρυθμίσεως ετέρων συναφών θεμάτων» που κυ¬ 


ρώθηκε με το άρθρο πρώτο του Ν. 1190/1981 (Φ.Ε.Κ. 203/ 
Α730.7.1981). 

3. Τις διατάξεις του άρθρου πέμπτου του Ν. 1190/1981 
(Φ.Ε.Κ. 203/Α'/30.7.1981) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/1996 
(Φ.Ε.Κ. 123/Α'/17.6.1996) «Μεταφορά αρμοδιοτήτων από 
το Υπουργικό Συμβούλιο σε άλλα Κυβερνητικά όργανα 
και άλλες διατάξεις». 

4. Τις διατάξεις της παρ. 2 του άρθρου 1 του 
Ν. 1283/1982 (ΦΕΚ 114/Α717.9.1982) «Για τις προθεσμίες 
υποβολής αιτήσεων δανειοδότησης των σεισμοπλήκτων 
και τη ρύθμιση άλλων θεμάτων». 

5. Το άρθρο 10 του Ν. 2576/1998 (ΦΕΚ 25/Α79.2.1998) 
«Βελτίωση των διαδικασιών για την ανάθεση της κα¬ 
τασκευής των δημοσίων έργων και άλλες διατάξεις», 
όπως ισχύει. 

6. Το Π.δ. 109/2014 (Φ.Ε.Κ. 176/Α729.8.2014) «Οργανισμός 
του Υπουργείου Υποδομών, Μεταφορών και Δικτύων». 

7. Το άρθρο 3 του Π.δ. 70/2015 (Φ.Ε.Κ. 114/Α722.9.2015) 
για την ανασύσταση του Υπουργείου Υποδομών, Μετα¬ 
φορών και Δικτύων. 

8. Το Π.δ. 73/2015 (Φ.Ε.Κ. 116/Α723.9.2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

9. Την παράγραφο 2β του αρ. 107 της Συνθήκης για τη 
λειτουργία της ΕυρωπαϊκήςΈνωσης (Επίσημη Εφημερί¬ 
δα της ΕυρωπαϊκήςΈνωσης Θ326/26.10.2012), σύμφωνα 
με την οποία «Συμβιβάζονται με την εσωτερική αγορά, οι 
ενισχύσεις για την επανόρθωση ζημιών που προκαλού- 
νται από θεομηνίες ή άλλα έκτακτα γεγονότα» καθώς 
και τον Κανονισμό (ΕΕ) αριθμ. 651/2014 της Επιτροπής 
της 17ης Ιουνίου 2014 και τον Κανονισμό (ΕΕ) αριθμ. 
702/2014 της Επιτροπής της 25ης Ιουνίου 2014. 

10. Την υπ’ αριθμ. πρωτ. οικ. 20699/30.3.2015 (Φ.Ε.Κ. 
204/Υ.Θ.Δ.Δ./1.4.2015) απόφαση του Πρωθυπουργού και 
του Υπουργού Οικονομίας, Υποδομών, Ναυτιλίας και 
Τ ουρισμού με θέμα «Διορισμός Γ ενικού Γ ραμματέα Υπο¬ 
δομών του Υπουργείου Οικονομίας, Υποδομών, Ναυτι¬ 
λίας και Τουρισμού». 

11. Την Δ16α/04/773/29.11.1990 (Φ.Ε.Κ. 746/Β730.11.1990) 
κοινή απόφαση Υπουργού Προεδρίας Κυβερνήσεως και 
Αν. Υπουργού ΠΕ.ΧΩ.Δ.Ε., «Εξαίρεση διοικητικών πράξε¬ 
ων ή εγγράφων από τον κανόνα των τριών υπογραφών». 

12. Την υπ’ αριθμ. πρωτ. ΔΑΕΦΚ/οικ 2260/Α325/21.5.2015 
(Φ.Ε.Κ. 1130/Β712.6.2015) κοινή απόφαση των Υπουργών 

Οικονομικών, Εσωτερικών και Διοικητικής Ανασυγκρότη¬ 
σης, Οικονομίας, Υποδομών Ναυτιλίας και Τουρισμού με 
θέμα «Οριοθέτηση περιοχών και χορήγηση στεγαστικής 
συνδρομής για την αποκατάσταση των ζημιών σε κτίρια, 
από την πλημμύρα της 8ης και 9ης Δεκεμβρίου 2014 
στον Δήμο Πόρου της Περιφερειακής Ενότητας Νήσων 
της Περιφέρειας Αττικής και την πλημμύρα της 24ης 
Οκτωβρίου 2014 σε περιοχές της Περιφέρειας Αττικής ». 

13. Την υπ’ αριθμ. πρωτ. ΔΑΕΦΚ/925/Α325/21.5.2015 
(Φ.Ε.Κ. 1144/Β716.6.2015) κοινή απόφαση των Υπουργών 
Οικονομικών, Εσωτερικών και Διοικητικής Ανασυγκρότη¬ 
σης, Οικονομίας, Υποδομών Ναυτιλίας και Τουρισμού με 
θέμα «Οριοθέτηση περιοχών και χορήγηση στεγαστικής 
συνδρομής για την αποκατάσταση των ζημιών σε κτίρια, 
από τις πλημμύρες του Δεκεμβρίου 2014 και Φεβρου¬ 
άριου 2015 σε περιοχές της Περιφερειακής Ενότητας 
Θεσπρωτίας της Περιφέρειας Ηπείρου, τις πλημμύρες 
της 31ης Ιανουάριου 2015 και 1ης Φεβρουάριου 2015 στην 
Περιφερειακή Ενότητα Αρτας της Περιφέρειας Ηπείρου, 
τις πλημμύρες της 31ης Ιανουάριου 2015 και 1ης Φεβρου¬ 
άριου 2015 στην Περιφερειακή Ενότητα Ευρυτανίας της 
Περιφέρειας Στερεός Ελλάδας» 

14. Την υπ’ αριθμ. πρωτ. ΔΑΕΦΚ/1108/Α32/21.5.2015 
(Φ.Ε.Κ. 1279/Β'/29.6.2015) κοινή απόφαση των Υπουργών 
Οικονομικών, Εσωτερικών και Διοικητικής Ανασυγκρό¬ 
τησης, Οικονομίας, Υποδομών Ναυτιλίας και Τουρισμού 
με θέμα «Οριοθέτηση περιοχών και χορήγηση στεγα- 
στικής συνδρομής για την αποκατάσταση των ζημιών 
σε κτίρια, από τις πλημμύρες της 17ης Ιουλίου 2014, της 
19ης Νοεμβρίου 2014, της 4ης έως 13ης Δεκεμβρίου 2014, 
της 24ης Ιανουάριου 2015 και του Φεβρουάριου 2015 
σε περιοχές της Περιφερειακής Ενότητας Έβρου, από 
τις πλημμύρες της 6ης Δεκεμβρίου 2014 σε περιοχές 
της Περιφερειακής Ενότητας Θεσσαλονίκης, από τις 
πλημμύρες της 21ης Ιανουάριου 2015 σε περιοχές της 
Περιφερειακής Ενότητας Ροδόπης, από τις πλημμύρες 
της 24ης, 25ης και 26ης Ιανουάριου 2015 σε περιοχές 
της Περιφερειακής Ενότητας Ξάνθης, καθώς και από 
τις πλημμύρες του Οκτωβρίου και Δεκεμβρίου 2014 σε 
περιοχές της Περιφερειακής Ενότητας Χαλκιδικής.» 

15. Την υπ’ αριθμ. πρωτ. οικ/1061/Α345/5.2.2002 (ΦΕΚ 
163/Β'/14.2.2002) (Ορθή επανάληψη 27.2.2002) απόφαση 
Υφυπουργού ΠΕ.ΧΩ.Δ.Ε. «Προθεσμία υποβολής ενστά¬ 
σεων κατά Πράξεων των Τομέων και Γραφείων Απο¬ 
κατάστασης Σεισμοπαθών - Πλημμυροπαθών κλπ και 
αιτήσεων για επανεξέταση κτιρίων». 

16. Την υπ’ αριθμ. πρωτ. οικ:6772/Β9β/19.12.2011 (Φ.Ε.Κ. 
3201/Β'/30.12.2011) απόφαση του Υφυπουργού Υποδομών, 
Μεταφορών και Δικτύων «Τιμολόγιο υπολογισμού δα¬ 
πάνης των εργασιών επισκευής για την αποκατάσταση 
των ζημιών σε κτίρια που έχουν πληγεί από φυσικές κα¬ 
ταστροφές (σεισμό, πυρκαγιά, πλημμύρα, κατολίσθηση) 
και της αντίστοιχης Στεγαστικής Συνδρομής». 

17. Την υπ’ αριθμ. πρωτ. οικ.7791/Α314/24.9.2014 (Φ.Ε.Κ. 
2658/Β78.10.2014) απόφαση Υπουργού Υ.ΜΕ.ΔΙ. με θέμα 
«Καθορισμός Διαδικασίας Ελέγχου Κτιρίων, Ελέγχου 
Φακέλων Επισκευής και Ανακατασκευής Κτιρίων καθώς 
και εκδίκασης Ενστάσεων, μετά από Φυσικές Καταστρο¬ 
φές». 

18. Την με αριθμ. πρωτ. οικ. 33497/456/29.5.2015 (Φ.Ε.Κ. 
1008/Β729.5.2015) απόφαση του Αναπληρωτή Υπουρ¬ 
γού Οικονομίας, Υποδομών, Ναυτιλίας και Τουρισμού 
με θέμα «Μεταβίβαση δικαιώματος υπογραφής «με 


εντολή Αναπληρωτή Υπουργού» στους: Γενική Γραμ¬ 
ματέα επί θεμάτων Υποδομών, Μεταφορών και Δικτύων, 
όπως αυτά ορίζονται σύμφωνα με το άρθρο 2 παρ. 1β 
του Π.δ. 109/2014, Γενικό Γραμματέα Υποδομών, Γενι¬ 
κό Γραμματέα Τηλεπικοινωνιών και Ταχυδρομείων και 
στους Προϊστάμενους Γενικών Διευθύνσεων, Προϊστα¬ 
μένους Διευθύνσεων και Προϊσταμένους Τμημάτων του 
Π.δ. 109/2014, όπως ισχύει» η οποία εξακολουθεί να ισχύ¬ 
ει μέχρι την ανάκλησή της από το αρμόδιο όργανο (παρ. 
4 του άρθρου 29 του Ν. 1558/1985 (Φ.Ε.Κ. 137/Α726.7.1985). 

19. Την με αριθμ. πρωτ. ΔΑΕΦΚ/οικ.3645/Δ.Β10/28.8.2015 
(ΦΕΚ 1894/Β78.9.2015) απόφαση του Αναπληρωτή Υπουρ¬ 
γού Οικονομίας, Υποδομών, Ναυτιλίας και Τουρισμού με 
θέμα «Καθορισμός ελάχιστων υποχρεωτικών απαιτήσε¬ 
ων για τη σύνταξη μελετών αποκατάστασης κτιρίων που 
έχουν υποστεί βλάβες από πλημμύρες και την έκδοση 
των σχετικών αδειών επισκευής». 

και επειδή πρέπει να αποκατασταθούν οι βλάβες που 
έχουν προκληθεί στα κτίρια από τις πλημμύρες, απο¬ 
φασίζουμε: 

Καθορίζονται οι προθεσμίες και η διαδικασία χορή¬ 
γησης στεγαστικής συνδρομής για ανακατασκευή, αυ¬ 
τοστέγαση και επισκευή κτιρίων πληγέντων από τις 
πλημμύρες: 

• της 8ης και 9ης Δεκεμβρίου 2014 στον Δήμο Πόρου 
της Περιφερειακής Ενότητας Νήσων, 

• της 24ης Οκτωβρίου 2014 σε περιοχές της Περιφέ¬ 
ρειας Αττικής, 

• του Δεκεμβρίου 2014 και Φεβρουάριου 2015 σε περι¬ 
οχές της Περιφερειακής Ενότητας Θεσπρωτίας, 

• της 31ης Ιανουάριου 2015 και 1ης Φεβρουάριου 2015 
στις Περιφερειακές Ενότητες Άρτας, Ιωαννίνων, Πρέ¬ 
βεζας 

• της 31ης Ιανουάριου 2015 και 1ης Φεβρουάριου 2015 
στις Περιφερειακές Ενότητες Ευρυτανίας, Φθιώτιδας 

• της 17ης Ιουλίου 2014, της 19ης Νοεμβρίου 2014, της 
4ης έως 13ης Δεκεμβρίου 2014, της 24ης Ιανουάριου 
2015 και του Φεβρουάριου 2015 σε περιοχές της Περι¬ 
φερειακής Ενότητας Έβρου, 

• της 6ης Δεκεμβρίου 2014 σε περιοχές της Περιφε¬ 
ρειακής Ενότητας Θεσσαλονίκης, 

• της 21ης Ιανουάριου 2015 σε περιοχές της Περιφε¬ 
ρειακής Ενότητας Ροδόπης, 

• της 24ης, 25ης και 26ης Ιανουάριου 2015 σε περιοχές 
της Περιφερειακής Ενότητας Ξάνθης, 

• του Οκτωβρίου και Δεκεμβρίου 2014 σε περιοχές 
της Περιφερειακής Ενότητας Χαλκιδικής. 

Α. ΠΡΟΘΕΣΜΙΕΣ 

Οι ιδιοκτήτες των κτιρίων που έχουν πληγεί από τις 
προαναφερόμενες πλημμύρες, προκειμένου να τους 
χορηγηθεί στεγαστική συνδρομή όπως ορίζεται στις 
με αριθμ. πρωτ. ΔΑΕΦΚ/οικ 2260/Α325/21.5.2015 (Φ.Ε.Κ. 
1130/Β712.6.2015), ΔΑΕΦΚ/925/Α325/21.5.2015 (Φ.Ε.Κ. 1144/ 
Β716.6.2015), ΔΑΕΦΚ/1108/Α32/21.5.2015 (Φ.Ε.Κ. 1279/Β7 
29.6.2015) κοινές υπουργικές αποφάσεις, πρέπει να υπο¬ 
βάλουν εντός της προθεσμίας που ορίζεται αντίστοιχα 
σε αυτές, αίτηση με τα απαραίτητα δικαιολογητικά. 

α) Εφόσον πρόκειται για επισκευάσιμο κτίριο, χορη¬ 
γείται στεγαστική συνδρομή για την επισκευή του. 

Η αίτηση για έκδοση άδειας επισκευής πρέπει να υπο¬ 
βληθεί, στην αρμόδια Υπηρεσία, εντός χρονικής προθε¬ 
σμίας ενός (1) έτους από τη δημοσίευση σε Φ.Ε.Κ. της 

σχετικής κοινής υπουργικής απόφασης περί χορήγησης 
στεγαστικής συνδρομής ή από την ημερομηνία παρα¬ 
λαβής της σχετικής έκθεσης με την οποία το κτίριο 
κρίθηκε επισκευάσιμο, στην περίπτωση που έχει εκδοθεί 
έκθεση αυτοψίας μετά την ημερομηνία του προαναφε- 
ρόμενου Φ.Ε.Κ.. 

β) Εφόσον πρόκειται για κατεδαφιστέο κτίριο, χορη¬ 
γείται στεγαστική συνδρομή για ανακατασκευή, αυτο¬ 
στέγαση ή αποπεράτωση. 

Η αίτηση για βεβαίωση καθορισμού στεγαστικής συν¬ 
δρομής για ανακατασκευή, αυτοστέγαση ή αποπεράτω¬ 
ση, πρέπει να υποβληθεί στην αρμόδια Υπηρεσία, εντός 
χρονικής προθεσμίας έξι (6) μηνών από την ημερομηνία 
παραλαβής της σχετικής έκθεσης με την οποία το κτίριο 
κρίθηκε κατεδαφιστέο. 

Κατ’ εξαίρεση των προαναφερόμενων (α) και (β) περι¬ 
πτώσεων, για κτίρια που ανήκουν σε επιχειρήσεις που 
δραστηριοποιούνται στην πρωτογενή γεωργική παραγω¬ 
γή, τη μεταποίηση και την εμπορία γεωργικών προϊόντων 
ή σε επιχειρήσεις που δραστηριοποιούνται στην παραγω¬ 
γή, τη μεταποίηση και την εμπορία προϊόντων αλιείας και 
υδατοκαλλιέργειας και για τα οποία έχει εκδοθεί έκθεση 
αυτοψίας, οι ιδιοκτήτες πρέπει να υποβάλουν αίτηση για 
άδεια επισκευής ή βεβαίωσης καθορισμού στεγαστικής 
συνδρομής για ανακατασκευή, αυτοστέγαση ή αποπερά¬ 
τωση, εντός έξι (6) μηνών και τριών (3) μηνών, αντίστοιχα, 
από την ημερομηνία παραλαβής της σχετικής έκθεσης. 

Η αρμόδια Υπηρεσία στην οποία υποβάλλονται οι αιτή¬ 
σεις έχει οριστεί, κατά περίπτωση, στις με αριθμ. πρωτ. 
ΔΑΕΦΚ/οικ 2260/Α325/21.5.2015 (Φ.Ε.Κ. 1130/Β712.6.2015), 
Δ ΑΕΦ Κ/925/Α325/21.5.2015 (Φ.Ε.Κ. 1144/Β'/Ί 6.6.2015), 

ΔΑΕΦΚ/1108/Α32/21.5.2015 (Φ.Ε.Κ. 1279/Β'/29.6.2015) κοινές 
υπουργικές αποφάσεις. 

Σε περίπτωση που οι ιδιοκτήτες δεν προσκομίσουν 
εντός των ανωτέρω προθεσμιών όλα τα απαιτούμενα 
δικαιολογητικά οι αιτήσεις θα τίθενται στο Αρχείο με 
απόφαση του Προϊσταμένου της αρμόδιας Υπηρεσίας. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟ¬ 
ΜΗΣ (Σ.Σ.) 

Β1. ΔΙΑΔΙΚΑΣΙΑ ΧΟΡΗΓΗΣΗΣ Σ.Σ. για κτίρια, εκτός 
αυτών που ανήκουν σε επιχειρήσεις που δραστηριο¬ 
ποιούνται στην πρωτογενή γεωργική παραγωγή, τη 
μεταποίηση και την εμπορία γεωργικών προϊόντων ή 
προϊόντων αλιείας και υδατοκαλλιέργειας) 

1. ΑΝΑΚΑΤΑΣΚΕΥΗ 

Η διαδικασία χορήγησης Σ.Σ για ανακατασκευή χω¬ 
ρίζεται σε τέσσερα στάδια: 

Ιο στάδιο: Βεβαίωση Καθορισμού Σ.Σ. για Ανακατα¬ 
σκευή 

Ο ιδιοκτήτης πρέπει να υποβάλει εμπρόθεσμα (Κεφ Α 
«ΠΡΟΘΕΣΜΙΕΣ» παρ. β της παρούσας απόφασης) στην 
αρμόδια Υπηρεσία αίτηση χορήγησης Σ.Σ. για ανακατα¬ 
σκευή συνοδευόμενη από τα ακόλουθα δικαιολογητικά: 

1/Εκθεση αυτοψίας με την οποία το κτίριο κρίθηκε 
κατεδαφιστέο. 

2. Τίτλους ιδιοκτησίας του ακινήτου, (εις διπλούν στην 
περίπτωση που δεν έχουν ήδη κατατεθεί), συνοδευόμε- 
νους από τοπογραφικό διάγραμμα. 

3. Πρόσφατο πιστοποιητικό ιδιοκτησίας από το αρμό¬ 
διο Υποθηκοφυλακείο ή κτηματολογικό φύλλο από το 
αρμόδιο Κτηματολογικό Γραφείο (εις διπλούν). 

4. Υπεύθυνη δήλωση του Ν. 1599/1986 (εις διπλούν με 


βεβαιωμένο το γνήσιο της υπογραφής), με το παρακάτω 
κείμενο: 

α) Δεν έχω πάρει άλλο άτοκο δάνειο ή δωρεάν κρα¬ 
τική αρωγή από άλλο φορέα για το ίδιο ακίνητο λόγω 
των βλαβών που υπέστη το κτίριο από την πλημμύρα 
.και βρίσκεται επί της οδού.στην Τοπι¬ 
κή/Δημοτική Κοινότητα.της Δημοτικής Ενότη¬ 
τας .του Δήμου .Περιφερειακής Ενότη¬ 
τας. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρας 


γ) Επιθυμώ η δωρεάν κρατική αρωγή που δικαιούμαι 
να μου δοθεί για το κτίριο μου που κρίθηκε κατεδα- 

φιστέο με την υπ’ αριθμ.έκθεση αυτοψίας και 

βρίσκεται. 

δ) Τα στοιχεία του ιδιοκτήτη του ακινήτου την ημέρα 

του συμβάντος ήταν . 

.και το κτίριο που περιγράφεται στην έκθεση 

αυτοψίας είναι αυτό που βρίσκεται στο οικόπεδο που 
περιγράφεται στο υπ’ αριθμ.συμβόλαιο. 

5. Στις περιπτώσεις που το ακίνητο έχει μεταβιβα¬ 
στεί μετά την ημερομηνία του συμβάντος απαιτείται 
Υπεύθυνη δήλωση του Ν. 1599/1986 (εις διπλούν) του 
προκατόχου του ακινήτου (με βεβαιωμένο το γνήσιο 
της υπογραφής) με το παρακάτω κείμενο: 

Δεν έχω πάρει άλλο άτοκο δάνειο από άλλο φορέα για 
το ίδιο ακίνητο λόγω των βλαβών που υπέστη το κτίριο 

από την πλημμύρα.και βρίσκεται επί της οδού 

.στην Τοπική/Δημοτική Κοινότητα.της 

Δημοτικής Ενότητας.του Δήμου.Περιφε¬ 
ρειακής Ενότητας.ούτε δωρεάν κρατική 

αρωγή για το ίδιο ή άλλο ακίνητο που έχει πληγεί από 
το προαναφερόμενο συμβάν. 

6. Οικοδομική άδεια του πληγέντος κτιρίου. Σε περί¬ 
πτωση που δεν υπάρχει οικοδομική άδεια απαιτείται η 
προσκόμιση βεβαίωσης από το Δασαρχείο ή από την 
αρμόδια Υ.ΔΟΜ. σύμφωνα με όσα αναγράφονται στην 
παρ. 9 του κεφαλαίου Γ. «ΓΕΝΙΚΕΣ ΔΙΑΤΑΞΕΙΣ». 

7. Φωτοαντίγραφο αστυνομικής ταυτότητας του ιδι¬ 
οκτήτη του ακινήτου. 

8. Φωτογραφίες του πληγέντος κτιρίου. Οι φωτο¬ 
γραφίες θα φέρουν το όνομα και την υπογραφή του 
ιδιοκτήτη. 

9. Στις περιπτώσεις διατηρητέων κτισμάτων απαιτού¬ 
νται επίσης όλα τα απαραίτητα στοιχεία σχετικά με την 
απόδειξη του χαρακτηρισμού τους. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Ανακατασκευή. Στην υπόψη Βεβαίωση καθορίζεται το 
ύψος της Σ.Σ. (το ποσό του άτοκου δανείου και της 
δωρεάν κρατικής αρωγής) σύμφωνα με το εμβαδόν 
του πληγέντος κτιρίου και τη χρήση αυτού, όπως περι- 
γράφονται στην έκθεση αυτοψίας, καθώς και οι δόσεις 
χορήγησής της σύμφωνα με όσα ορίζονται στην κοι¬ 
νή υπουργική απόφαση περί χορήγησης στεγαστικής 
συνδρομής. 

Ο δικαιούχος υποχρεούται εντός ενός (1) έτους από 
την ημερομηνία έκδοσης της προαναφερόμενης Βεβαί¬ 
ωσης, να υποβάλει στην αρμόδια Υπηρεσία Δόμησης 
(Υ.ΔΟΜ.), μελέτη για έκδοση άδειας δόμησης για την 
ανέγερση νέου κτιρίου, προκειμένου να μη χάσει το 

δικαίωμα χορήγησης στεγαστική συνδρομής. 

2ο στάδιοέΕγκριση Σ.Σ. για Ανακατασκευή - Χορήγηση 
Α' δόσης Σ.Σ. 

Για τη χορήγηση Έγκρισης Σ.Σ. ο δικαιούχος υπο- 
χρεούται να υποβάλει στην αρμόδια Υπηρεσία, εντός 
τριών (3) μηνών από την ημερομηνία έκδοσης της άδειας 
δόμησης του νέου κτιρίου, αίτηση συνοδευόμενη από 
τα ακόλουθα δικαιολογητικά: 
α) Άδεια δόμησης του νέου κτιρίου (εις διπλούν). 
β) Εγκεκριμένα σχέδια (αρχιτεκτονικά σχέδια και σχέ¬ 
δια ξυλοτύπων). 

γ) Βεβαίωση κατεδάφισης του πληγέντος κτιρίου (πα¬ 
ράγραφος 11 του κεφαλαίου Γ. «ΓΕΝΙΚΕΣ ΔΙΑΤΑΞΕΙΣ» 
της παρούσας απόφασης και για τις περιπτώσεις που 
απαιτείται η κατεδάφιση στο στάδιο αυτό σύμφωνα με 
την παράγραφο 10 του ίδιου κεφαλαίου). 

δ) Υπεύθυνη δήλωση του Ν. 1599/1986 του ιδιοκτήτη 
(με βεβαιωμένο το γνήσιο της υπογραφής) ότι επιθυ¬ 
μεί τη λήψη μόνο της δωρεάν κρατικής αρωγής (στις 
περιπτώσεις που δεν επιθυμεί δάνειο). 

ε) Στην περίπτωση πληγέντος κτιρίου που ανήκει σε 
επιχείρηση (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής), δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από τον 
ασφαλιστικό φορέα για την αποκατάσταση του κτιρίου, 
αν έχει αιτηθεί από άλλο δημόσιο φορέα και αν έχει 
εγκριθεί η λήψη αποζημίωσης για τις ίδιες ζημιές εξ αι¬ 
τίας της εν λόγω πλημμύρας. Δηλώνεται επίσης το ποσό 
της αποζημίωσης που έχει λάβει και η επωνυμία του 
φορέα. Επιπλέον προσκομίζονται όλα τα αποδεικτικά 
στοιχεία για την αποζημίωση που έχει λάβει ή πρόκει¬ 
ται να λάβει από τον άλλο φορέα, όπως ασφαλιστήριο 
συμβόλαιο, απόφαση έγκρισης αποζημίωσης κ.λπ.. 

Μετά τον έλεγχο των δικαιολογητικών εκδίδεται η 
Έγκριση Στεγαστικής Συνδρομής για ανακατασκευή και 
χορηγείται η πρώτη (Α') δόση της εγκεκριμένης Σ.Σ. 
όπως αυτή καθορίζεται στη σχετική κοινή υπουργική 
απόφαση περί χορήγησης στεγαστικής συνδρομής. 

Στην περίπτωση που το νέο κτίριο δεν μπορεί να 
κατασκευαστεί στο οικόπεδο που υπήρχε το πληγέν 
κτίριο για οποιαδήποτε νόμιμη αιτία και ο δικαιούχος 
επικαλείται το λόγο αυτό για την ανέγερση του νέου 
κτιρίου σε άλλο οικόπεδο ιδιοκτησίας του εκτός της 
Δημοτικής Ενότητας αλλά εντός της Περιφερειακής 
Ενότητας, πρέπει να προσκομίσει τα στοιχεία που απο- 
δεικνύουν το λόγο αυτό από την αρμόδια Υ.ΔΟΜ.. 

Σε περίπτωση που το νέο κτίριο ανεγερθεί σε δια¬ 
φορετικό οικόπεδο από αυτό που βρισκόταν το πληγέν 
κτίριο, ο δικαιούχος πρέπει να προσκομίσει τίτλους ιδι¬ 
οκτησίας του νέου οικοπέδου (εις διπλούν) καθώς και 
πρόσφατο πιστοποιητικό ιδιοκτησίας από το αρμόδιο 
Υποθηκοφυλακείο ή κτηματολογικό φύλλο από το αρ¬ 
μόδιο Κτηματολογικό Γ ραφείο (εις διπλούν). 

Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό'Ιδρυμα, ο δικαιού¬ 
χος θα πρέπει να προσκομίσει την έγγραφη αρνητική 
απάντηση του Πιστωτικού Ιδρύματος προκειμένου η 
Υπηρεσία να τροποποιήσει τηνΈγκριση Σ.Σ. ώστε να του 
χορηγηθεί μόνο η αναλογούσα δωρεάν κρατική αρωγή 
της Α' δόσης στεγαστικής συνδρομής. 

Επισημαίνεται ότι στην περίπτωση πληγέντος κτιρίου 


που ανήκει σε επιχείρηση η Έγκριση Σ.Σ. για Ανακατα¬ 
σκευή πρέπει να χορηγείται εντός τεσσάρων (4) ετών 
από την εκδήλωση του γεγονότος. 

3ο στάδιο:Έγκριση χορήγησης Β' δόσης Σ.Σ. 

Μετά την περαίωση του φέροντος οργανισμού του 
νέου κτιρίου και εντός τεσσάρων (4) ετών από την 
Έγκριση Σ.Σ. για ανακατασκευή, ο δικαιούχος πρέπει 
να υποβάλει αίτηση χορήγησης “Βεβαίωσης Προόδου 
Εργασιών Ανακατασκευής -Έγκριση Χορήγησης Β' δό¬ 
σης Στεγαστικής Συνδρομής”, συνοδευόμενη από τα 
ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστεί. 

β) Φωτογραφίες όψεων του νέου κτιρίου. Οι φωτο¬ 
γραφίες θα φέρουν το όνομα και την υπογραφή του 
ιδιοκτήτη. 

γ) Έγγραφα της Υ.ΔΟΜ. από τα οποία προκύπτει ότι 
δεν έχουν διαπιστωθεί παραβάσεις ή ότι εφόσον υπήρ¬ 
χαν, αυτές έχουν αρθεί και ότι είναι δυνατή η συνέχιση 
των εργασιών. 

Τα έγγραφα αυτά θα ζητούνται εφόσον αυτό απαιτεί¬ 
ται από το Ν. 4030/2011 (Φ.Ε.Κ. 249/Α'/25.11.2011). 

Σε περίπτωση αλλαγών, τροποποιήσεων της άδειας 
δόμησης θα πρέπει να ενημερώνεται η Υπηρεσία με τα 
σχετικά στοιχεία. 

Μετά τον έλεγχο των υποβαλλόμενων δικαιολογη- 
τικών και αφού προηγηθεί η διενέργεια αυτοψίας από 
Μηχανικούς της αρμόδιας Υπηρεσίας για τη διαπίστωση 
της εκτέλεσης των απαιτουμένων εργασιών, εκδίδεται 
Βεβαίωση Προόδου Εργασιών Ανακατασκευής -Έγκριση 
Χορήγησης Β' δόσης Στεγαστικής Συνδρομής. 

Με τη βεβαίωση αυτή χορηγείται στο δικαιούχο η 
δεύτερη (Β') δόση της εγκεκριμένης Σ.Σ. όπως αυτή 
καθορίζεται με την κοινή υπουργική απόφαση περί χο¬ 
ρήγησης στεγαστικής συνδρομής. 

4ο στάδιο: Έγκριση χορήγησης Γ' δόσης Σ.Σ. 

Μετά την περαίωση του νέου κτιρίου και εντός έξι (6) 
ετών από τηνΈγκριση Σ.Σ. για ανακατασκευή ο δικαιού¬ 
χος πρέπει να υποβάλει αίτηση για'Εγκριση Χορήγησης 
Γ' δόσης Στεγαστικής Συνδρομής συνοδευόμενη από τα 
ακόλουθα δικαιολογητικά 

α) Υπεύθυνη Δήλωση του ιδιώτη Μηχανικού στην 
οποία θα δηλώνει ότι έχει περαιωθεί το νέο κτίριο. 

β) Φωτογραφίες του νέου κτιρίου. Οι φωτογραφίες 
θα φέρουν το όνομα και την υπογραφή του ιδιοκτήτη. 

γ) Αντίγραφο του Πιστοποιητικού Ελέγχου Κατασκευ¬ 
ής (Π.Ε.Κ.) της Υ.ΔΟΜ.. 

δ) Βεβαίωση κατεδάφισης του πληγέντος κτιρίου, 
(παράγραφος 11 του Κεφ. Γ «ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης και για τις περιπτώσεις που απαι¬ 
τείται η κατεδάφιση στο στάδιο αυτό σύμφωνα με την 
παράγραφο 10 του ίδιου κεφαλαίου). 

Επισημαίνεται ότι μόνο για τις περιπτώσεις που απο¬ 
δεδειγμένα δεν χορηγείται από το Πιστωτικό Ίδρυμα 
άτοκο δάνειο και λαμβάνεται μόνο δωρεάν κρατική 
αρωγή, η αίτηση για'Εγκριση Χορήγησης Γ' δόσης Στε- 
γαστικής Συνδρομής, υποβάλλεται μετά την περαίωση 
της τοιχοποιίας και των επιχρισμάτων του νέου κτιρίου 
και σε χρονικό διάστημα όχι μεγαλύτερο των πέντε (5) 
ετών από τηνΈγκριση Σ.Σ. για ανακατασκευή. Η αίτηση 
αυτή συνοδεύεται από τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού στην οποία 

θα αναφέρονται οι εργασίες που έχουν εκτελεστεί. 

β) Φωτογραφίες του νέου κτιρίου. Οι φωτογραφίες 
θα φέρουν το όνομα και την υπογραφή του ιδιοκτήτη. 

γ) Έγγραφα της Υ.ΔΟΜ. από τα οποία προκύπτει ότι 
δεν έχουν διαπιστωθεί παραβάσεις ή ότι εφόσον υπήρ¬ 
χαν, αυτές έχουν αρθεί και ότι είναι δυνατή η συνέχιση 
των εργασιών. 

Τα έγγραφα αυτά θα ζητούνται εφόσον αυτό απαιτεί¬ 
ται από το Ν. 4030/2011 (Φ.Ε.Κ. 249/Α725.11.2011). 

Σε περίπτωση αλλαγών, τροποποιήσεων της άδειας 
δόμησης θα πρέπει να ενημερώνεται η Υπηρεσία με τα 
σχετικά στοιχεία. 

δ) Βεβαίωση κατεδάφισης του πληγέντος κτιρίου, 
(παράγραφος 11 του Κεφ. Γ «ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης και για τις περιπτώσεις που απαι¬ 
τείται η κατεδάφιση στο στάδιο αυτό σύμφωνα με την 
παράγραφο 10 του ίδιου κεφαλαίου). 

Μετά τον έλεγχο των υποβαλλομένων δικαιολογη- 
τικών και αφού προηγηθεί η διενέργεια αυτοψίας από 
Μηχανικούς της αρμόδιας Υπηρεσίας για τη διαπίστωση 
της εκτέλεσης των απαιτούμενων εργασιών εκδίδεται 
Βεβαίωση Περαίωσης Εργασιών Ανακατασκευής -Έγκρι¬ 
ση Χορήγησης Γ' δόσης Στεγαστικής Συνδρομής ή Βε¬ 
βαίωση Εκτέλεσης Εργασιών Ανακατασκευής -Έγκριση 
Χορήγησης Γ' δόσης Στεγαστικής Συνδρομής, ανάλογα 
με την περαίωση του νέου κτιρίου ή όχι, σύμφωνα με 
τα προαναφερόμενα. 

Με τη βεβαίωση αυτή χορηγείται η τρίτη (Γ') δόση 
της εγκεκριμένης στεγαστικής συνδρομής όπως αυτή 
καθορίζεται με την κοινή υπουργική απόφαση περί χο¬ 
ρήγησης στεγαστικής συνδρομής. 

II. ΑΥΤΟΣΤΕΓΑΣΗ 

ΙΙα. ΑΓΟΡΑ ΕΤΟΙΜΟΥ ΚΤΙΡΙΟΥ 

Η διαδικασία χορήγησης στεγαστικής συνδρομής για 
αυτοστέγαση χωρίζεται σε δύο στάδια: 

Ιο στάδιο: Βεβαίωση Καθορισμού Σ.Σ. για Αυτοστέ¬ 
γαση 

Ο δικαιούχος υποχρεούται να υποβάλει εμπρόθεσμα 
(Κεφ. Α, παρ. β της παρούσας απόφασης) στην αρμόδια 
Υπηρεσία αίτηση χορήγησης στεγαστικής συνδρομής 
για αυτοστέγαση συνοδευόμενη από τα δικαιολογητικά 
που προαναφέρθηκαν στο πρώτο (Ιο) στάδιο της ανα¬ 
κατασκευής (Κεφ. ΒΙ). 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αυτοστέγαση σε έτοιμο κτίριο. Στην υπόψη Βεβαίωση 
καθορίζεται το ύψος της Στεγαστικής Συνδρομής (το 
ποσό του άτοκου δανείου και της δωρεάν κρατικής 
αρωγής) σύμφωνα με το εμβαδόν του πληγέντος κτιρίου 
και τη χρήση αυτού όπως περιγράφονται στην Έκθεση 
αυτοψίας. 

2ο στάδιο: Έγκριση Σ.Σ. για Αυτοστέγαση 

Ο δικαιούχος υποχρεούται να υποβάλει στην αρμόδια 
Υπηρεσία, εντός χρονικού διαστήματος δεκαοκτώ (18) 
μηνών από την έκδοση της Βεβαίωσης Καθορισμού Σ.Σ. 
για Αυτοστέγαση, αίτηση συνοδευόμενη από τα ακό¬ 
λουθα δικαιολογητικά: 

α) Οριστικό συμβόλαιο αγοράς κτιρίου με το τυπο¬ 
γραφικό που το συνοδεύει καθώς και πιστοποιητικό 
μεταγραφής και ιδιοκτησίας από το Υποθηκοφυλακείο 
ή κτηματολογικό φύλλο από το αρμόδιο Κτηματολογικό 
Γ ραφείο (εις διπλούν). 

β) Οικοδομική άδεια του αγοραζόμενου κτιρίου (εις 


διπλούν). Σε περίπτωση που δεν υπάρχει οικοδομική 
άδεια απαιτείται η προσκόμιση βεβαίωσης από το Δα¬ 
σαρχείο ή από την αρμόδια Υ.ΔΟΜ. σύμφωνα με όσα 
αναφέρονται στην παρ. 9 του κεφαλαίου Γ. «ΓΕΝΙΚΕΣ 
ΔΙΑΤΑΞΕΙΣ» ώστε να αποδεικνύεται ότι το κτίριο δεν 
βρίσκεται σε δασική έκταση. 

γ) Εγκεκριμένα σχέδια του αγοραζόμενου κτιρίου (αρ¬ 
χιτεκτονικά σχέδια και σχέδια ξυλοτύπων). 

δ) Βεβαίωση για τη στατική επάρκεια του κτιρίου από 
δύο Πολιτικούς Μηχανικούς, στην περίπτωση που το 
αγοραζόμενο κτίριο δεν έχει οικοδομική άδεια (κτίρια 
προ του 1955). 

ε) Βεβαίωση κατεδάφισης του πληγέντος κτιρίου (πα¬ 
ράγραφος 11 του κεφαλαίου Γ. «ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης). 

στ) Υπεύθυνη δήλωση του Ν. 1599/1986 του ιδιοκτήτη 
(με βεβαιωμένο το γνήσιο της υπογραφής) ότι επιθυμεί 
τη λήψη μόνο της δωρεάν κρατικής αρωγής (στις περι¬ 
πτώσεις που δεν επιθυμεί τη λήψη δανείου). 

ζ) Στην περίπτωση πληγέντος κτιρίου που ανήκει σε 
επιχείρηση, (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από τον 
ασφαλιστικό φορέα για την αποκατάσταση του κτιρίου, 
αν έχει αιτηθεί από άλλο δημόσιο φορέα και αν έχει 
εγκριθεί η λήψη αποζημίωσης για τις ίδιες ζημιές εξ αι¬ 
τίας της εν λόγω πλημμύρας. Δηλώνεται επίσης το ποσό 
της αποζημίωσης που έχει λάβει και η επωνυμία του 
φορέα. Επιπλέον προσκομίζονται όλα τα αποδεικτικά 
στοιχεία για την αποζημίωση που έχει λάβει ή πρόκει¬ 
ται να λάβει από τον άλλο φορέα, όπως ασφαλιστήριο 
συμβόλαιο, απόφαση έγκρισης αποζημίωσης κ,λπ.. 

Μετά τον έλεγχο των δικαιολογητικών εκδίδεται από 
την αρμόδια ΥπηρεσίαΈγκριση Σ.Σ. για Αυτοστέγαση με 
την οποία χορηγείται στο δικαιούχο εφάπαξ το ποσό 
της στεγαστικής συνδρομής. 

Στην περίπτωση που αποδεδειγμένα δεν χορηγείται 
στο δικαιούχο δάνειο από το Πιστωτικό'Ιδρυμα, ο δικαι¬ 
ούχος θα πρέπει να προσκομίσει την έγγραφη αρνητική 
απάντηση του Πιστωτικού Ιδρύματος προκειμένου η 
Υπηρεσία να τροποποιήσει την Έγκριση Στεγαστικής 
Συνδρομής ώστε να του χορηγηθεί μόνο η αναλογούσα 
δωρεάν κρατική αρωγή. 

Επισημαίνεται ότι στην περίπτωση πληγέντος κτιρίου 
που ανήκει σε επιχείρηση η Έγκριση Σ.Σ. για Αυτοστέ¬ 
γαση πρέπει να χορηγείται εντός τεσσάρων (4) ετών 
από την εκδήλωση του γεγονότος. 

ΙΙβ. ΑΓΟΡΑ ΚΤΙΣΜΑΤΟΣ ΥΠΟ ΑΝΕΓΕΡΣΗ 

Σε περίπτωση που αγοράζεται κτίριο υπό ανέγερση, 
η διαδικασία χορήγησης στεγαστικής συνδρομής για 
αυτοστέγαση χωρίζεται σε τέσσερα στάδια. 

Ιο στάδιο: Χορήγηση Καθορισμού Σ.Σ. για Αυτοστέ¬ 
γαση 

Τα δικαιολογητικά και οι προθεσμίες του 1ου σταδί¬ 
ου είναι τα ίδια με αυτά που προαναφέρθηκαν στο Ιο 
στάδιο της αυτοστέγασης (Κεφ. Β παρ. ΙΙα). 

2ο οτάδιοέΕγκριση Σ.Σ. για Αυτοστέγαση - Χορήγηση 
Α' δόσης Σ.Σ. 

Ο δικαιούχος υποχρεούται να υποβάλει στην αρμόδια 
Υπηρεσία, εντός χρονικού διαστήματος δεκαοκτώ (18) 
μηνών από την έκδοση της Βεβαίωσης Καθορισμού Σ.Σ. 

για Αυτοστέγαση, αίτηση συνοδευόμενη από τα ακό¬ 
λουθα δικαιολογητικά: 

α) Οριστικό συμβόλαιο αγοράς κτιρίου με το τοπο- 
γραφικό που το συνοδεύει καθώς και πιστοποιητικό 
μεταγραφής και ιδιοκτησίας από το Υποθηκοφυλακείο 
ή κτηματολογικό φύλλο από το αρμόδιο Κτηματολογικό 
Γραφείο (εις διπλούν). 

β) Οικοδομική άδεια του αγοραζόμενου κτιρίου (εις 
διπλούν). 

γ) Εγκεκριμένα σχέδια του αγοραζόμενου κτιρίου (αρ¬ 
χιτεκτονικά σχέδια και σχέδια ξυλοτύπων). 

δ) Βεβαίωση κατεδάφισης του πληγέντος κτιρίου (πα¬ 
ράγραφος 11 του κεφαλαίου Γ. «ΓΕΝΙΚΕΣ ΔΙΑΤΑΞΕΙΣ» της 
παρούσας απόφασης). 

ε) Στην περίπτωση πληγέντος κτιρίου που ανήκει σε 
επιχείρηση (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής,) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από τον 
ασφαλιστικό φορέα για την αποκατάσταση του κτιρίου, 
αν έχει αιτηθεί από άλλο δημόσιο φορέα και αν έχει 
εγκριθεί η λήψη αποζημίωσης για τις ίδιες ζημιές εξ αι¬ 
τίας της εν λόγω πλημμύρας. Δηλώνεται επίσης το ποσό 
της αποζημίωσης που έχει λάβει και η επωνυμία του 
φορέα. Επιπλέον προσκομίζονται όλα τα αποδεικτικά 
στοιχεία για την αποζημίωση που έχει λάβει ή πρόκει¬ 
ται να λάβει από τον άλλο φορέα, όπως ασφαλιστήριο 
συμβόλαιο, απόφαση έγκρισης αποζημίωσης κ.λπ.. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Έγκριση Σ.Σ για Αυτοστέγαση 
και χορηγείται η πρώτη (Α') δόση της εγκεκριμένης 
στεγαστικής συνδρομής όπως αυτή καθορίζεται με την 
κοινή υπουργική απόφαση περί στεγαστικής συνδρομής. 

Επισημαίνεται ότι στην περίπτωση πληγέντος κτιρίου 
που ανήκει σε επιχείρηση η Έγκριση Σ.Σ. για Αυτοστέ¬ 
γαση πρέπει να χορηγείται εντός τεσσάρων (4) ετών 
από την εκδήλωση του γεγονότος. 

3ο στάδιο και 4ο στάδιο: Έγκριση Χορήγησης Β' δό¬ 
σης - Γ' δόσης Σ.Σ. 

Για τα επόμενα στάδια χορήγησης στεγαστικής συν¬ 
δρομής ακολουθείται η ίδια διαδικασία με αυτή της 
ανακατασκευής (Κεφ. Β παρ. I). 

• Σημειώνεται ότι ο δικαιούχος στεγαστικής συνδρο¬ 
μής για αυτοστέγαση, πριν την αγορά νέου κτιρίου 
(έτοιμου ή υπό ανέγερση κτιρίου) θα πρέπει να υπο¬ 
βάλει στην αρμόδια Υπηρεσία αίτηση στην οποία θα 
δηλώνονται τα στοιχεία του ακινήτου που πρόκειται 
να αγοράσει προκειμένου να διενεργηθεί αυτοψία από 
την αρμόδια Υπηρεσία και να διαπιστωθεί αν το ακί¬ 
νητο πληροί τις προϋποθέσεις όπως αναφέρεται στην 
κοινή υπουργική απόφαση περί χορήγησης στεγαστικής 
συνδρομής. 

III. ΑΠΟΠΕΡΑΤΩΣΗ 

Διαδικασία χορήγησης Σ.Σ. για αποπεράτωση. 

Ιο στάδιο: Χορήγηση Βεβαίωσης Καθορισμού Σ.Σ. για 
Αποπεράτωση 

Ο δικαιούχος πρέπει να υποβάλλει εμπρόθεσμα (Κεφ. 
Α «ΠΡΟΘΕΣΜΙΕΣ» παρ. β της παρούσας απόφασης) στην 
αρμόδια Υπηρεσία, αίτηση χορήγησης Σ.Σ. για αποπερά¬ 
τωση, συνοδευόμενη από τα δικαιολογητικά που προ- 
αναφέρθηκαν στο πρώτο στάδιο της ανακατασκευής. 

Μετά τον έλεγχο των δικαιολογητικών εκδίδεται από 


την αρμόδια Υπηρεσία Βεβαίωση Καθορισμού Σ.Σ. για 
Αποπεράτωση. Στην υπόψη Βεβαίωση καθορίζεται το 
ύψος της Σ.Σ. (το ποσό του άτοκου δανείου και της 
δωρεάν κρατικής αρωγής) σύμφωνα με το εμβαδόν του 
πληγέντος κτίσματος και τη χρήση αυτού όπως περι- 
γράφονται στηνΈκθεση αυτοψίας. 

2ο στάδιο:Έγκριση Σ.Σ. για Αποπεράτωση - Χορήγηση 
Α' δόσης Σ.Σ. 

Γ ια τη χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, εντός τριών 
(3) μηνών από την ημερομηνία έκδοσης της Βεβαίωσης 
Καθορισμού Σ.Σ. για αποπεράτωση, αίτηση συνοδευό¬ 
μενη από τα ακόλουθα δικαιολογητικά: 

α) Οικοδομική άδεια σε ισχύ, του προς αποπεράτωση 
κτιρίου (εις διπλούν) 

β) Εγκεκριμένα σχέδια (αρχιτεκτονικά σχέδια και σχέ¬ 
δια ξυλοτύπων) 

γ) Πίνακα υπολειπόμενων εργασιών και προϋπολογι¬ 
σμού, συμπληρωμένο και υπογεγραμμένο από ιδιώτη 
Μηχανικό (εις διπλούν) (επισυναπτόμενο έντυπο). 

δ) Φωτογραφίες του νέου κτιρίου. Οι φωτογραφίες 
θα φέρουν το όνομα και την υπογραφή του ιδιοκτήτη. 

ε) Τίτλο ιδιοκτησίας του προς αποπεράτωση κτιρί¬ 
ου, συνοδευόμενο από τοπογραφικό διάγραμμα (εις 
διπλούν). 

στ) Πρόσφατο πιστοποιητικό ιδιοκτησίας από το αρ¬ 
μόδιο Υποθηκοφυλακείο ή κτηματολογικό φύλλο από το 
αρμόδιο Κτηματολογικό Γ ραφείο (εις διπλούν). 

ζ) Βεβαίωση κατεδάφισης του πληγέντος κτιρίου, (πα¬ 
ράγραφοι 10 και 11 του κεφαλαίου Γ. «ΓΕΝΙΚΕΣ ΔΙΑΤΑ¬ 
ΞΕΙΣ» της παρούσας απόφασης). 

η) Υπεύθυνη δήλωση του Ν. 1599/1986 του ιδιοκτήτη 
(με βεβαιωμένο το γνήσιο της υπογραφής) ότι επιθυμεί 
τη λήψη μόνο της δωρεάν κρατικής αρωγής (στις περι¬ 
πτώσεις που δεν επιθυμεί τη λήψη δανείου). 

θ) Στην περίπτωση πληγέντος κτιρίου που ανήκει σε 
επιχείρηση (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής), δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από τον 
ασφαλιστικό φορέα για την αποκατάσταση του κτιρίου, 
αν έχει αιτηθεί από άλλο δημόσιο φορέα και αν έχει 
εγκριθεί η λήψη αποζημίωσης για τις ίδιες ζημιές εξ αι¬ 
τίας της εν λόγω πλημμύρας. Δηλώνεται επίσης το ποσό 
της αποζημίωσης που έχει λάβει και η επωνυμία του 
φορέα. Επιπλέον προσκομίζονται όλα τα αποδεικτικά 
στοιχεία για την αποζημίωση που έχει λάβει ή πρόκει¬ 
ται να λάβει από τον άλλο φορέα, όπως ασφαλιστήριο 
συμβόλαιο, απόφαση έγκρισης αποζημίωσης κ.λπ.. 

Μετά τον έλεγχο των δικαιολογητικών και αφού προη- 
γηθεί η διενέργεια αυτοψίας από Μηχανικούς της αρμό¬ 
διας Υπηρεσίας για τη διαπίστωση των υπολειπόμενων 
εργασιών, εκδίδεταιΈγκριση Σ.Σ. για Αποπεράτωση και 
χορηγείται η πρώτη (Α') δόση της εγκεκριμένης Σ.Σ. 
όπως αυτή καθορίζεται με την κοινή υπουργική απόφα¬ 
ση περί χορήγησης στεγαστικής συνδρομής. 

Επισημαίνεται ότι στην περίπτωση πληγέντος κτιρίου 
που ανήκει σε επιχείρηση η Έγκριση Σ.Σ. για Αποπερά¬ 
τωση πρέπει να χορηγείται εντός τεσσάρων (4) ετών 
από την εκδήλωση του γεγονότος. 

Στην περίπτωση που αποδεδειγμένα δεν χορηγείται 

στο δικαιούχο δάνειο από Πιστωτικό'Ιδρυμα, ο δικαιού¬ 
χος θα πρέπει να προσκομίσει την έγγραφη αρνητική 
απάντηση του Πιστωτικού Ιδρύματος προκειμένου η 
Υπηρεσία να τροποποιήσει την'Εγκριση Σ.Σ. ώστε να του 
χορηγηθεί μόνο η αναλογούσα δωρεάν κρατική αρωγή. 

Στην περίπτωση που η απαιτούμενη δαπάνη των υπο- 
λειπόμενων εργασιών όπως προκύπτει από τον πίνακα, 
[δικαιολογητικό (γ)], είναι μικρότερη από το ποσό της 
Σ.Σ., που καθορίζεται στο πρώτο στάδιο, τότε εγκρίνεται 
ποσό Σ.Σ. ίσο με την απαιτούμενη δαπάνη. 

3ο στάδιο και 4ο στάδιο: Έγκριση Χορήγησης β' δό¬ 
σης - γ' δόσης Σ.Σ. 

Ακολουθείται η ίδια διαδικασία με αυτή που περι- 
γράφεται στην περίπτωση της ανακατασκευής (Κεφ. 
ΒΙ) λαμβάνοντας υπόψη τον πίνακα υπολειπόμενων 
εργασιών που κατατέθηκε στο προηγούμενο στάδιο 
[δικαιολογητικό (γ)]. 

IV. ΕΠΙΣΚΕΥΗ 

Η διαδικασία χορήγησης Σ.Σ. για επισκευή αποτελείται 
από δύο (2) στάδια: 

Ιο στάδιο: Χορήγηση Άδειας Επισκευής 

Α. Αδεια Επισκευής Μικρής Κλίμακας (Βλάβες κτιρίου 
μόνο σε μη φέροντα στοιχεία) 

Ο δικαιούχος υποχρεούται να υποβάλει εμπρόθεσμα 
(Κεφ Α «ΠΡΟΘΕΣΜΙΕΣ» παρ. α της παρούσας απόφασης) 
αίτηση η οποία θα συνοδεύεται από: 

1. Έκθεση αυτοψίας της αρμόδιας Υπηρεσίας, με την 
οποία το κτίριο κρίθηκε επισκευάσιμο -εφόσον έχει 
εκδοθεί. 

2. Τίτλους ιδιοκτησίας του πληγέντος ακινήτου (εις 
διπλούν στην περίπτωση που δεν έχουν ήδη κατατεθεί) 
συνοδευόμενους από τοπογραφικό διάγραμμα. 

3. Πρόσφατο πιστοποιητικό ιδιοκτησίας από το αρμό¬ 
διο Υποθηκοφυλακείο ή κτηματολογικό φύλλο από το 
αρμόδιο Κτηματολογικό Γ ραφείο (εις διπλούν). 

4. Οικοδομική άδεια του πληγέντος κτίσματος (εφόσον 
είχε ανεγερθεί με οικοδομική άδεια). 

5. Βεβαίωση από το Δασαρχείο ή από την αρμόδια 
Υ.ΔΟΜ. σύμφωνα με όσα αναγράφονται στην παρ. 9 του 
κεφαλαίου Γ. «ΓΕΝΙΚΕΣ ΔΙΑΤΑΞΕΙΣ». 

6. Υπεύθυνη δήλωση (εις διπλούν) του Ν. 1599/1986 του 
ιδιοκτήτη (με βεβαιωμένο το γνήσιο της υπογραφής) με 
το παρακάτω κείμενο: 

α) Δεν έχω πάρει άλλο άτοκο δάνειο ή δωρεάν κρα¬ 
τική αρωγή από άλλο φορέα για το ίδιο ακίνητο λόγω 
των βλαβών που υπέστη το κτίριο από την πλημμύρα 
.και βρίσκεται επί της οδού .στην Το¬ 
πική/Δημοτική Κοινότητα .στη Δημοτική Ενό¬ 
τητα .του Δήμου.Περιφερειακής Ενότη¬ 
τας. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρας 


γ) Επιθυμώ η δωρεάν κρατική αρωγή να μου δοθεί 
για το κτίριο μου που κρίθηκε επισκευάσιμο με την υπ’ 
αριθμ.έκθεση αυτοψίας και βρίσκεται 


δ)Τα στοιχεία του ιδιοκτήτη του ακινήτου την ημέρα 

του συμβάντος ήταν . 

.και το κτίριο που περιγράφεται στην έκθεση 

αυτοψίας είναι αυτό που βρίσκεται στο οικόπεδο που 

περιγράφεται στο υπ’ αριθμ.συμβόλαιο. 

7. Στις περιπτώσεις που το ακίνητο έχει μεταβιβαστεί 


μετά την ημερομηνία του συμβάντος, Υπεύθυνη δήλω¬ 
ση (εις διπλούν) του Ν. 1599/1986 του προκατόχου του 
ακινήτου (με βεβαιωμένο το γνήσιο της υπογραφής), με 
το παρακάτω κείμενο: 

Δεν έχω πάρει άλλο άτοκο δάνειο από άλλο φορέα για 
το ίδιο ακίνητο λόγω των βλαβών που υπέστη το κτίριο 

από την πλημμύρα.και βρίσκεται επί της οδού 

.στην Τοπική/Δημοτική Κοινότητα.στη 

Δημοτική Ενότητα.του Δήμου .Περιφε¬ 
ρειακής Ενότητας.ούτε δωρεάν κρατική 

αρωγή για το ίδιο ή άλλο ακίνητο που έχει πληγεί από 
το προαναφερόμενο συμβάν. 

8. Φωτοαντίγραφο αστυνομικής ταυτότητας του ιδι¬ 
οκτήτη του ακινήτου. 

9. Φωτογραφίες του πληγέντος κτιρίου. Στις φωτο¬ 
γραφίες αυτές, οι οποίες θα φέρουν το όνομα και την 
υπογραφή του ιδιοκτήτη, θα πρέπει να απεικονίζονται 
οι βλάβες όχι μόνο μεμονωμένα αλλά και σε σχέση με 
το κτίριο. 

10. Στις περιπτώσεις που δεν επιθυμεί δάνειο, Υπεύ¬ 
θυνη δήλωση του Ν. 1599/1986 του ιδιοκτήτη (με βεβαι¬ 
ωμένο το γνήσιο της υπογραφής) ότι επιθυμεί τη λήψη 
μόνο της δωρεάν κρατικής αρωγής. 

11. Σχέδιο κάτοψης της πληγείσας στάθμης του κτιρίου 
(εφόσον υπάρχει). 

12. Υπεύθυνη δήλωση Ν. 1599/1986 του ιδιοκτήτη (εις 
διπλούν), με βεβαιωμένο το γνήσιο της υπογραφής, στην 
οποία δηλώνει ότι: 

α) έχει λάβει γνώση της τεχνικής έκθεσης των Μηχα¬ 
νικών της Υπηρεσίας 

β) αναλαμβάνει την ευθύνη για την εκτέλεση των 
εργασιών επισκευής που περιγράφονται στην τεχνική 
έκθεση για τις οποίες θα εκδοθεί Αδεια Επισκευής Μι¬ 
κρής Κλίμακας. 

γ) δεν θα προβεί σε εργασίες πλέον των εγκεκρι¬ 
μένων και σε εργασίες που επηρεάζουν τον φέροντα 
οργανισμό του κτιρίου. 

δ) το κτίριο δεν είναι χαρακτηρισμένο ως διατηρη¬ 
τέο ή μνημείο και δεν βρίσκεται σε περιοχή που είναι 
χαρακτηρισμένη ως παραδοσιακός οικισμός ή παρα¬ 
δοσιακό τμήμα πόλης, σε περιοχή φυσικού κάλλους, 
πλησίον αρχαιολογικού χώρου ή μνημείου, σε αιγιαλό, 
σε ιστορικό τόπο. 

Η δήλωση αυτή θα προσκομίζεται πριν την έκδοση 
της Αδειας Μικρής Κλίμακας και μετά τη γνωστοποίηση 
της Τεχνικής Έκθεσης στον ιδιοκτήτη. 

13. Στην περίπτωση πληγέντος κτιρίου που ανήκει σε 
επιχείρηση (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής,) δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από τον 
ασφαλιστικό φορέα για την αποκατάσταση του κτιρίου, 
αν έχει αιτηθεί από άλλο δημόσιο φορέα και αν έχει 
εγκριθεί η λήψη αποζημίωσης για τις ίδιες ζημιές εξ αι¬ 
τίας της εν λόγω πλημμύρας. Δηλώνεται επίσης το ποσό 
της αποζημίωσης που έχει λάβει και η επωνυμία του 
φορέα. Επιπλέον προσκομίζονται όλα τα αποδεικτικά 
στοιχεία για την αποζημίωση που έχει λάβει ή πρόκει¬ 
ται να λάβει από τον άλλο φορέα, όπως ασφαλιστήριο 
συμβόλαιο, απόφαση έγκρισης αποζημίωσης κ,λπ. 

Για τον ταχύτερο υπολογισμό της αποζημίωσης δύ- 

ναται η αρμόδια Υπηρεσία να αξιοποιήσει στοιχεία του 
Υπ. Οικονομικών (εμβαδά ορόφων κ.λπ.). 

Μετά τον έλεγχο των δικαιολογητικών και τη σύνταξη 
Τεχνικής'Εκθεσης από Μηχανικούς της Υπηρεσίας στην 
οποία θα περιγράφεται το κτίριο και οι βλάβες του συ¬ 
νοπτικά, εκδίδεται Άδεια Επισκευής Μικρής Κλίμακας. 
Στην εν λόγω άδεια καθορίζεται το ποσό της στεγα- 
στικής συνδρομής και χορηγείται η Α' δόση σύμφωνα 
με όσα ορίζονται στην κοινή υπουργική απόφαση περί 
χορήγησης στεγαστικής συνδρομής. 

Η ανωτέρω διαδικασία χορήγησης Σ.Σ. με Άδεια Μι¬ 
κρής Κλίμακας ακολουθείται στις περιπτώσεις που για 
την εκτέλεση των εργασιών επισκευής δεν απαιτείται 
η χρήση ικριωμάτων. 

Επίσης στις περιπτώσεις που απαιτείται προέγκριση 
εργασιών από άλλη Υπηρεσία, όπως στις περιπτώσεις 
κτιρίων που είναι χαρακτηρισμένα ως διατηρητέα ή 
μνημεία ή στις περιπτώσεις κτιρίων που βρίσκονται σε 
περιοχές που είναι χαρακτηρισμένες ως παραδοσιακοί 
οικισμοί, παραδοσιακά τμήματα πόλεων, ως περιοχές 
φυσικού κάλλους, αρχαιολογικοί χώροι, ιστορικοί τόποι, 
υφισταμένων κτιρίων προ του 1955 κ.λπ., η Άδεια Μικρής 
Κλίμακας εκδίδεται μετά την έκδοση των απαιτούμενων 
εγκρίσεων, για τις οποίες έχει μεριμνήσει ο ιδιοκτήτης. 

Β. Άδεια Επισκευής 

Ο δικαιούχος, υποχρεούται να υποβάλει εμπρόθεσμα 
(Κεφ Α «ΠΡΟΘΕΣΜΙΕΣ» παρ. α της παρούσας απόφασης) 
αίτηση η οποία θα συνοδεύεται από: 

1. Τα προαναφερόμενα δικαιολογητικά, (1) έως (10), του 
1ου σταδίου της άδειας μικρής κλίμακας. 

2. Πλήρη φάκελο μελέτης επισκευής που συντάσσεται 
από ιδιώτη Μηχανικό. Η μελέτη επισκευής πρέπει να 
είναι σύμφωνη με όσα ορίζονται στη σχετική απόφαση 
περί Καθορισμού Ελάχιστων Υποχρεωτικών Απαιτήσεων 
για την κατάθεση φακέλων επισκευής κτισμάτων που 
έχουν υποστεί βλάβες. 

3. Υπεύθυνη δήλωση του Ν. 1599/1986 του ιδιοκτήτη 
(εις διπλούν με βεβαιωμένο το γνήσιο της υπογραφής 
(ή του Ειδικού Διαχειριστή σε περίπτωση διηρημένης 
ιδιοκτησίας) στην οποία δηλώνει ότι έχει λάβει γνώση 
της τεχνικής έκθεσης όσον αφορά τον επιδιωκόμενο 
βαθμό επισκευής του κτιρίου και ότι την αποδέχεται. 

4. Επιπλέον για κτίρια με διηρημένη ιδιοκτησία που 
παρουσιάζουν βλάβες στο φέροντα οργανισμό απαι¬ 
τείται (εις διπλούν): 

α) Πρακτικό Γενικής Συνέλευσης για ορισμό Ειδικού 
Διαχειριστή. 

β) Υπεύθυνη δήλωση του Ν. 1599/1986 του Ειδικού Δι¬ 
αχειριστή (με βεβαιωμένο το γνήσιο της υπογραφής) 
με το παρακάτω κείμενο: 

Δηλώνω ότι αποδέχομαι τον ορισμό μου ως Ειδικού 
Διαχειριστή με τις υποχρεώσεις και τις αρμοδιότητες 

που αναφέρονται στο Ν. 867/1979, δυνάμει του από. 

.πρακτικού της Γενικής Συνέλευσης των συνιδι¬ 
οκτητών για το κτίριο επί της οδού.αριθμ. 

.της Τοπικής/ Δημοτικής Κοινότητας.Δη¬ 
μοτικής Ενότητας.Δήμου. 

γ) Υπεύθυνη δήλωση του Ν. 1599/1986 κάθε ιδιοκτήτη 
(με βεβαιωμένο το γνήσιο της υπογραφής) που συμμε¬ 
τείχε στη Γ ενική Συνέλευση και συμφώνησε στον ορισμό 
του Ειδικού Διαχειριστή, με το ακόλουθο κείμενο: 

Σύμφωνα με το πρακτικό της από. 


. Γενικής Συνέλευσης των συνιδιοκτητών, ορίζω 

ειδικό διαχειριστή των συνιδιοκτητών για το κτίριο επί 
της οδού.αρ.της Τοπι¬ 
κής / Δημοτικής Κοινότητας.της Δημοτικής Ενό¬ 
τητας.του Δήμου.της Περιφερειακής 

Ενότητας .τον/την κ. 

.του.ο/η οποίος/α θα ενεργεί, σύμφωνα 

με τις διατάξεις του Ν. 867/1979, κάθε πράξη και θα 
υπογράφει κάθε δικαιοπραξία για τη σύναψη δανει¬ 
στικής σύμβασης, εγγραφή υποθήκης και διαχείρισης 
του δανείου και την εκτέλεση των εργασιών για την 
αποκατάσταση των ζημιών της ιδιοκτησίας μου από 

την πλημμύρα . καθώς και των φερόντων και 

κοινοκτήτων στοιχείων του κτιρίου. 

Σημείωση: Η ανωτέρω Υπεύθυνη Δήλωση διαμορφώ¬ 
νεται ανάλογα στην περίπτωση που δεν χορηγείται 
δάνειο. 

δ) Πίνακα ποσοστών συνιδιοκτησίας οικοδομής. 

5. Στην περίπτωση πληγέντος κτιρίου που ανήκει σε 
επιχείρηση (κατ’ εφαρμογή της παρ. 3.14 της σχετικής 
με το συμβάν κοινής υπουργικής απόφασης χορήγησης 
στεγαστικής συνδρομής), δηλώνεται υπεύθυνα από τον 
ιδιοκτήτη του κτιρίου αν το κτίριο είναι ασφαλισμένο, 
αν έχει αιτηθεί ή αν έχει ήδη λάβει αποζημίωση από τον 
ασφαλιστικό φορέα για την αποκατάσταση του κτιρίου, 
αν έχει αιτηθεί από άλλο δημόσιο φορέα και αν έχει 
εγκριθεί η λήψη αποζημίωσης για τις ίδιες ζημιές εξ αι¬ 
τίας της εν λόγω πλημμύρας. Δηλώνεται επίσης το ποσό 
της αποζημίωσης που έχει λάβει και η επωνυμία του 
φορέα. Επιπλέον προσκομίζονται όλα τα αποδεικτικά 
στοιχεία για την αποζημίωση που έχει λάβει ή πρόκει¬ 
ται να λάβει από τον άλλο φορέα, όπως ασφαλιστήριο 
συμβόλαιο, απόφαση έγκρισης αποζημίωσης κ.λπ.. 

6. Στις περιπτώσεις διατηρητέων κτισμάτων ή κτι- 
σμάτων σε παραδοσιακούς οικισμούς κ.τ.λ. απαιτούνται 
επίσης όλα τα απαραίτητα στοιχεία σχετικά με την 
απόδειξη του χαρακτηρισμού τους. Επιπλέον απαιτείται 
η έγκριση προτεινόμενων εργασιών επισκευής από τις 
αρμόδιες Υπηρεσίες, η οποία θα προηγείται της έκδο¬ 
σης άδειας επισκευής από την Υπηρεσία. 

Στην περίπτωση που η στεγαστική συνδρομή θα χο¬ 
ρηγηθεί εφάπαξ (σύμφωνα με την κοινή υπουργική από¬ 
φαση περί χορήγησης στεγαστικής συνδρομής) προκει- 
μένου να εκδοθεί η άδεια επισκευής ο ιδιοκτήτης θα 
πρέπει να υποβάλει επιπλέον παραστατικά στοιχεία 
κατάθεσης αμοιβών Μηχανικού για τη μελέτη και την 
επίβλεψη των εργασιών επισκευής. 

Για την έγκριση των εργασιών επισκευής προηγείται 
αυτοψία από Μηχανικό της αρμόδιας Υπηρεσίας παρου¬ 
σία του ιδιοκτήτη και του μελετητή Μηχανικού. 

Μετά την αυτοψία και τον έλεγχο των δικαιολογητι- 
κών, εγκρίνεται η μελέτη επισκευής και εκδίδεται Άδεια 
Επισκευής. Στην εν λόγω άδεια καθορίζεται το ποσό 
της στεγαστικής συνδρομής σύμφωνα με όσα ορίζονται 
στην κοινή υπουργική απόφαση περί χορήγησης στεγα- 
στικής συνδρομής και χορηγείται στον ενδιαφερόμενο 
η πρώτη (Α' δόση). 

Επισημαίνεται ότι (για όλες τις περιπτώσεις έκδοσης 
άδειας επισκευής κτιρίων): 

• Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό Ίδρυμα, ο δικαι¬ 
ούχος πρέπει να προσκομίσει την έγγραφη αρνητική 

απάντηση του Πιστωτικού Ιδρύματος, προκειμένου η 
Υπηρεσία να τροποποιήσει την άδεια επισκευής, ώστε 
να του χορηγηθεί μόνο η δωρεάν κρατική αρωγή σύμ¬ 
φωνα με την κοινή υπουργική απόφαση περί πιστωτικών 
διευκολύνσεων. 

• Η άδεια επισκευής κοινοποιείται στην αρμόδια 
Υ.ΔΟΜ. και στο αρμόδιο Ι.Κ.Α. που ανήκει το πληγέν 
κτίριο. 

• Στην περίπτωση πληγέντος κτιρίου που ανήκει σε 
επιχείρηση η Αδεια Επισκευής πρέπει να χορηγείται 
εντός τεσσάρων (4) ετών από την εκδήλωση του γε¬ 
γονότος. 

2ο στάδιο: Χορήγηση Βεβαίωσης Προόδου Εργασιών 
Επισκευής (Β' δόση) 

Μετά την εκτέλεση των εργασιών που καλύπτουν το 
80% του εγκεκριμένου ποσού της Σ.Σ. για επισκευή 
και εντός της ισχύος της αδείας επισκευής (παρ. 5, 
Κεφ. Γ «ΓΕΝΙΚΕΣ ΔΙΑΤΑΞΕΙΣ» της παρούσας απόφασης), 
προκειμένου να εκδοθεί Βεβαίωση Προόδου Εργασιών 
Επισκευής, ο δικαιούχος υποχρεούται να υποβάλει στην 
αρμόδια Υπηρεσία αίτηση συνοδευόμενη από τα ακό¬ 
λουθα δικαιολογητικά: 

α) Παραστατικά στοιχεία κατάθεσης αμοιβών Μηχα¬ 
νικού για τη μελέτη και την επίβλεψη των εργασιών 
επισκευής. 

β) Τεχνική έκθεση του ιδιώτη Μηχανικού με αναλυτι¬ 
κή επιμέτρηση των εργασιών που έχουν εκτελεστεί, οι 
οποίες θα πρέπει να καλύπτουν το 80% του εγκεκρι¬ 
μένου ποσού Σ.Σ.. 

Μετά τον έλεγχο των δικαιολογητικών και αφού δι- 
ενεργηθεί αυτοψία για τη διαπίστωση της εκτέλεσης 
των εργασιών επισκευής, εκδίδεται από την αρμόδια 
Υπηρεσία Βεβαίωση Προόδου Εργασιών Επισκευής προ¬ 
κειμένου να χορηγηθεί στο δικαιούχο και η δεύτερη 
(Β') δόση Σ.Σ.. 

Μετά την περαίωση των εργασιών επισκευής του κτι¬ 
ρίου και σε χρονικό διάστημα όχι μεγαλύτερο των τεσ¬ 
σάρων (4) ετών από την έκδοση της άδειας επισκευής, 
ο δικαιούχος υποχρεούται να υποβάλει αίτηση στην 
αρμόδια Υπηρεσία για έκδοση Βεβαίωσης Περαίωσης 
Εργασιών Επισκευής. Η αίτηση θα συνοδεύεται από τε¬ 
χνική έκθεση του ιδιώτη Μηχανικού που θα βεβαιώνει 
την ολοκλήρωση των εργασιών επισκευής σύμφωνα με 
την εγκεκριμένη άδεια. 

Μετά τον έλεγχο των δικαιολογητικών και αφού 
προηγηθεί η διενέργεια αυτοψίας από Μηχανικούς της 
Υπηρεσίας, εκδίδεται Βεβαίωση Περαίωσης Εργασιών 
Επισκευής η οποία επέχει θέση αποχαρακτηρισμού του 
κτιρίου και χρησιμοποιείται για την εξάλειψη υποθήκης 
στις περιπτώσεις που έχει χορηγηθεί δάνειο. 

• Περίπτωση Αδειας επισκευής μικρής κλίμακας 

Μετά την ολοκλήρωση των εργασιών επισκευής και 

εντός της ισχύος της αδείας επισκευής (παρ. 5, Κεφ. Γ 
«ΓΕΝΙΚΕΣ ΔΙΑΤΑΞΕΙΣ» της παρούσας απόφασης), ο δι¬ 
καιούχος υποχρεούται να υποβάλει αίτηση στην αρ¬ 
μόδια Υπηρεσία για την έκδοση Βεβαίωσης Περαίωσης 
Εργασιών Επισκευής, συνοδευόμενη από τα ακόλουθα 
δικαιολογητικά: 

α) Υπεύθυνη δήλωση του Ν. 1599/1986 (με βεβαιωμένο 
το γνήσιο της υπογραφής) ότι έχουν ολοκληρωθεί οι 
εργασίες επισκευής που εγκρίθηκαν με την άδεια μι¬ 
κρής κλίμακας. 

β) Φωτογραφίες του πληγέντος κτιρίου που απεικο¬ 


νίζουν τις εργασίες επισκευής κατά την εκτέλεσή τους. 

Η Υπηρεσία δύναται να ζητήσει επιπλέον στοιχεία 
(αποδείξεις, τιμολόγια κ.λπ.) ως απόδειξη εκτέλεσης 
εργασιών επισκευής. 

Μετά τον έλεγχο των δικαιολογητικών και αφού δι- 
ενεργηθεί αυτοψία για τη διαπίστωση της εκτέλεσης 
των εργασιών επισκευής, εκδίδεται από την αρμόδια 
Υπηρεσία Βεβαίωση Περαίωσης Εργασιών Επισκευής 
Μικρής Κλίμακας. 

Εφόσον η Σ.Σ. χορηγείται σε δύο δόσεις, με τη Βεβαί¬ 
ωση Περαίωσης Εργασιών Επισκευής Μικρής Κλίμακας 
χορηγείται στο δικαιούχο και η δεύτερη (Β') δόση Σ.Σ.. 
Η Βεβαίωση αυτή επέχει θέση αποχαρακτηρισμού του 
κτιρίου και χρησιμοποιείται για την εξάλειψη υποθήκης 
στις περιπτώσεις που έχει χορηγηθεί δάνειο. 

Β2. Διαδικασία χορήγησης Σ.Σ. για κτίρια που ανήκουν 
σε επιχειρήσεις που δραστηριοποιούνται στην πρω¬ 
τογενή γεωργική παραγωγή, τη μεταποίηση και την 
εμπορία γεωργικών προϊόντων ή προϊόντων αλιείας και 
υδατοκαλλιέργειας) 

Στις περιπτώσεις κτιρίων που ανήκουν σε επιχειρή¬ 
σεις που δραστηριοποιούνται στην πρωτογενή γεωργική 
παραγωγή, τη μεταποίηση και την εμπορία γεωργικών 
προϊόντων ή σε επιχειρήσεις που δραστηριοποιούνται 
στην παραγωγή, τη μεταποίηση και την εμπορία προϊό¬ 
ντων αλιείας και υδατοκαλλιέργειας, οι ιδιοκτήτες τους 
υποχρεούνται να προχωρήσουν στην αποκατάστασή 
τους (με ανακατασκευή ή αυτοστέγαση ή αποπεράτωση 
ή επισκευή ανάλογα με τον χαρακτηρισμό του κτιρίου), 
ακολουθώντας τη διαδικασία που προαναφέρθηκε (Κεφ. 
Β1) και υποβάλλοντας τα δικαιολογητικά που απαιτού¬ 
νται σύμφωνα με τα προαναφερόμενα στάδια (Κεφ. Β1), 
ώστε να τους καταβληθεί το σύνολο της Σ.Σ. εντός των 
τεσσάρων (4) ετών από την εκδήλωση του γεγονότος 
και χωρίς να τηρούνται οι προθεσμίες που αναφέρονται 
στα στάδια αυτά. 

Επισημαίνεται ότι στις περιπτώσεις επισκευάσιμων 
κτιρίων, για τα οποία έχει εκδοθεί άδεια μικρής κλίμα¬ 
κας, η αίτηση με τα απαιτούμενα δικαιολογητικά (σύμ¬ 
φωνα με τα προαναφερόμενα του Κεφ. Β1), για την 
έκδοση της Βεβαίωσης Περαίωσης Εργασιών Επισκευής 
Μικρής Κλίμακας, πρέπει να υποβληθεί εντός της ισχύος 
της άδειας επισκευής μικρής κλίμακας (παρ. 5, Κεφ. Γ 
«ΓΕΝΙΚΕΣ ΔΙΑΤΑΞΕΙΣ») και με τον περιορισμό της κατα¬ 
βολής της Σ.Σ. εντός των τεσσάρων (4) ετών από την 
εκδήλωση του γεγονότος. 

V. ΧΡΗΣΙΜΟΠΟΙΗΣΗ ΣΤΕΓΑΣΤΙΚΗΣ ΣΥΝΔΡΟΜΗΣ ΕΠΙΣ¬ 
ΚΕΥΗΣ ΓΙΑ ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ Ή ΑΠΟ¬ 
ΠΕΡΑΤΩΣΗ 

1. Χρησιμοποίηση Σ.Σ. επισκευής σε ανακατασκευή, 
αυτοστέγαση, αποπεράτωση, πριν την έκδοση άδειας 
επισκευής και την εκταμίευση ποσού Σ.Σ. 

Στις περιπτώσεις μετατροπής Σ.Σ. επισκευής σε ανα¬ 
κατασκευή, αυτοστέγαση, αποπεράτωση, η έκδοση της 
άδειας επισκευής αποτελεί απαραίτητη προϋπόθεση, 
προκειμένου να καθοριστεί το ποσό της Σ.Σ. της επι¬ 
σκευής. 

Για την έκδοση της άδειας επισκευής είναι απαραί¬ 
τητη η υποβολή των απαιτούμενων δικαιολογητικών 
(όπως αναγράφονται στο Ιο στάδιο του κεφαλαίου IV 
της παρούσας απόφασης) εντός των προθεσμιών που 
ορίζονται στο κεφ. Α «ΠΡΟΘΕΣΜΙΕΣ». 

Μετά την έκδοση της άδειας επισκευής και εντός 

της ισχύος της, απαιτείται υποβολή αίτησης από τον 
δικαιούχο για χρησιμοποίηση της Σ.Σ. για ανακατασκευή 
ή αυτοστέγαση ή αποπεράτωση, συνοδευόμενη από 
Υπεύθυνη Δήλωση (εις διπλούν) στην οποία θα δηλώνει 
ότι επιθυμεί τη μετατροπή της Σ.Σ. επισκευής σε ανα¬ 
κατασκευή ή αυτοστέγαση ή αποπεράτωση. 

α) Χρησιμοποίηση της Σ.Σ. επισκευής για ανακατα¬ 
σκευή 

Η διαδικασία χορήγησης Σ.Σ. χωρίζεται σε τέσσερα 
στάδια: 

Ιο στάδιο:Έκδοση απόφασης χρησιμοποίησης της Σ.Σ. 
επισκευής σε ανακατασκευή. 

Μετά την έκδοση της άδειας επισκευής στην οποία 
θα καθορίζεται το ποσό της Σ.Σ. και την αίτηση του 
ενδιαφερομένου για χρησιμοποίηση της Σ.Σ. επισκευής 
για ανακατασκευή, θα εκδίδεται από την αρμόδια Υπη¬ 
ρεσία, απόφαση χρησιμοποίησης της Σ.Σ. επισκευής για 
ανακατασκευή και θα ακυρώνεται η άδεια επισκευής 
βάσει της απόφασης αυτής. 

Στην απόφαση αυτή, η οποία επέχει θέση Βεβαίωσης 
Καθορισμού Σ.Σ. για ανακατασκευή, θα καθορίζεται 
ποσό Σ.Σ. το οποίο θα είναι ίσο με τη Σ.Σ. που αρχικά 
είχε εγκριθεί για την επισκευή του κτιρίου. Το ποσό 
αυτό δεν επιτρέπεται να υπερβαίνει το ποσό της Σ.Σ. 
το οποίο θα προέκυπτε αν το συγκεκριμένο κτίριο είχε 
κριθεί κατεδαφιστέο και ανακατασκευαζόταν. 

Μετά την έκδοση της προαναφερόμενης απόφασης 
και εντός ενός (1) έτους από την ημερομηνία έκδοσης 
της, ο ενδιαφερόμενος πρέπει να υποβάλει στην αρ¬ 
μόδια Υ.ΔΟΜ., μελέτη προκειμένου να εκδοθεί άδεια 
ανέγερσης νέου κτιρίου. 

2ο στάδιο, 3ο στάδιο και 4ο στάδιοάΕγκριση Σ.Σ., Χο¬ 
ρήγηση Βεβαίωσης Προόδου Εργασιών και Βεβαίωση 
Περαίωσης Εργασιών. 

Προκειμένου ο δικαιούχος να λάβει ολόκληρο το ποσό 
της Σ.Σ. που καθορίστηκε στο προηγούμενο στάδιο θα 
πρέπει να ανακατασκευάσει κτίριο επιφάνειας ή όγκου 
(όπως ορίζεται στην κοινή υπουργική απόφαση καθορι¬ 
σμού πιστωτικών διευκολύνσεων) μεγαλύτερου ή ίσου 
με Α: 

Α =-ρ- χ π 
όπου: 

Α= ελάχιστο εμβαδόν ή όγκος κτιρίου που πρέπει να 
ανακατασκευαστεί 

Β= το ποσό της Σ.Σ. που καθορίστηκε στο Ιο στάδιο 
Γ= η τιμή μονάδος/τ.μ. για ανακατασκευή (ανάλογα με 
τη χρήση του κτιρίου) 

π = ποσοστό επί τοις εκατό, ανάλογα με τη χρήση, 
όπως αυτό καθορίζεται στην κοινή υπουργική απόφαση 
πιστωτικών διευκολύνσεων και αφορά στο ελάχιστο 
απαιτούμενο εμβαδόν που πρέπει να ανακατασκευαστεί 
για τη χορήγηση ολόκληρου του ποσού Σ.Σ. ανακατα- 
σκευής. 

Κατά τα λοιπά για το 2ο 3ο και 4ο στάδιο χορήγησης 
Σ.Σ ισχύουν όσα προαναφέρθηκαν στο 2ο, 3ο και 4ο 
στάδιο της ανακατασκευής. 
β) Χρησιμοποίηση της Σ.Σ. επισκευής για αυτοστέγαση 
Η διαδικασία χορήγησης Σ.Σ. χωρίζεται σε δύο στάδια: 
Ιο στάδιο: Έκδοση απόφασης χρησιμοποίησης Σ.Σ. 
επισκευής για αυτοστέγαση 
Μετά την έκδοση της άδειας επισκευής στην οποία 


θα καθορίζεται το ποσό της Σ.Σ. και την αίτηση του 
δικαιούχου για χρησιμοποίηση της Σ.Σ. επισκευής για 
αυτοστέγαση, θα εκδίδεται από την αρμόδια Υπηρεσία 
απόφαση μετατροπής της Σ.Σ. επισκευής για αυτοστέ¬ 
γαση και θα ακυρώνεται η άδεια επισκευής βάσει της 
απόφασης αυτής. 

Στην απόφαση αυτή, η οποία επέχει θέση Βεβαίωσης 
Καθορισμού Σ.Σ. για αυτοστέγαση θα καθορίζεται ποσό 
Σ.Σ. το οποίο θα είναι ίσο με τη Σ.Σ. που αρχικά είχε 
εγκριθεί για την επισκευή του κτιρίου. Το ποσό αυτό δεν 
επιτρέπεται να υπερβαίνει το ποσό της Σ.Σ. το οποίο 
θα προέκυπτε αν το συγκεκριμένο κτίριο είχε κριθεί 
κατεδαφιστέο και ανακατασκευαζόταν. 

2ο στάδιο: Έγκριση Σ.Σ. για αυτοστέγαση 

Μετά την έκδοση της προαναφερόμενης απόφασης 
και εντός δεκαοκτώ μηνών (18) μηνών από την ημερομη¬ 
νία έκδοσης της, ο ενδιαφερόμενος πρέπει να υποβάλει 
στην αρμόδια Υπηρεσία, αίτηση συνοδευόμενη από τα 
δικαιολογητικά που αναφέρθηκαν στο 2ο στάδιο της 
αυτοστέγασης. 

Προκειμένου ο δικαιούχος να λάβει ολόκληρο το ποσό 
της Σ.Σ. που καθορίστηκε στο προηγούμενο στάδιο θα 
πρέπει να αγοράσει κτίριο επιφάνειας μεγαλύτερης ή 
ίσης με Α: 

Α =-ρ- χ π 

όπου: 

Α= το ελάχιστο εμβαδόν κτιρίου που πρέπει να αγο¬ 
ραστεί 

Β= το ποσό της Σ.Σ. που καθορίστηκε στο Ιο στάδιο 

Γ= η τιμή μονάδος/τ.μ. για ανακατασκευή (ανάλογα με 
τη χρήση του κτιρίου) 

π = ποσοστό επί τοις εκατό, ανάλογα με τη χρήση, 
όπως αυτό καθορίζεται στην κοινή υπουργική απόφαση 
πιστωτικών διευκολύνσεων και αφορά στο ελάχιστο 
απαιτούμενο εμβαδόν αγοραζόμενου κτιρίου για τη 
χορήγηση ολόκληρου του ποσού Σ.Σ. ανακατασκευής- 
αυτοστέγασης. 

Κατά τα λοιπά (προθεσμίες και δικαιολογητικά) ισχύ¬ 
ουν όσα προαναφέρθηκαν στα στάδια της αυτοστέ¬ 
γασης. 

γ) Χρησιμοποίηση της Σ.Σ. επισκευής για αποπερά¬ 
τωση 

Μετά την έκδοση για άδεια επισκευής, στην οποία 
θα καθορίζεται το ποσό της Σ.Σ. και την αίτηση του 
ενδιαφερομένου για χρησιμοποίηση της Σ.Σ. επισκευής 
για αποπεράτωση, θα εκδίδεται από την αρμόδια Υπη¬ 
ρεσία, απόφαση χρησιμοποίησης της Σ.Σ. επισκευής για 
αποπεράτωση και θα ακυρώνεται η άδεια επισκευής 
βάσει της απόφασης αυτής. 

Στην απόφαση αυτή, η οποία επέχει θέση Βεβαίω¬ 
σης Καθορισμού Σ.Σ. για αποπεράτωση, θα καθορίζεται 
ποσό Σ.Σ. το οποίο θα είναι ίσο με τη Σ.Σ. που αρχικά 
είχε εγκριθεί για την επισκευή του κτιρίου. 

Μετά την έκδοση της προαναφερόμενης απόφασης 
ακολουθείται η διαδικασία χορήγησης Σ.Σ. όπως προα- 
ναφέρθηκε στην παράγραφο της αποπεράτωσης (Κεφ. 
Β παρ. III). 

2. Χρησιμοποίηση της Σ.Σ. επισκευής για ανακατα¬ 
σκευή ή αυτοστέγαση ή αποπεράτωση μετά την έκδοση 
άδειας επισκευής και την εκταμίευση ποσού Σ.Σ. 

Εντός της ισχύος της αδείας επισκευής απαιτείται η 

υποβολή αίτησης από τον ιδιοκτήτη για χρησιμοποίηση 
της Σ.Σ. επισκευής για ανακατασκευή ή αυτοστέγαση 
ή αποπεράτωση, συνοδευόμενη από Υπεύθυνη Δήλω¬ 
ση (εις διπλούν) στην οποία θα δηλώνει ότι επιθυμεί 
τη μετατροπή της Σ.Σ. επισκευής σε ανακατασκευή ή 
αυτοστέγαση ή αποπεράτωση. 

Ταυτόχρονα με την αίτηση για την χρησιμοποίηση 
της Σ.Σ. επισκευής για ανακατασκευή ή αυτοστέγαση ή 
αποπεράτωση (εντός της ισχύος της αδείας επισκευής), 
θα πρέπει να κατατεθούν και τα δικαιολογητικά του 2ου 
σταδίου όπως προαναφέρθηκαν στο παρόν κεφάλαιο, 
κατά περίπτωση. 

Η Υπηρεσία θα εκδίδει ταυτόχρονα την απόφαση με¬ 
τατροπής Σ.Σ. επισκευής για ανακατασκευή ή αυτοστέ¬ 
γαση ή αποπεράτωση και την αντίστοιχη Έγκριση Σ.Σ. 

Στην απόφαση χρησιμοποίησης Σ.Σ. επισκευής για 
ανακατασκευή ή αυτοστέγαση ή αποπεράτωση θα βε¬ 
βαιώνεται το ίδιο το ποσό Σ.Σ. το οποίο είχε εγκριθεί 
με την άδεια επισκευής. 

Με την έγκριση Σ.Σ. θα εγκρίνεται το ίδιο ποσό Σ.Σ. 
που είχε εγκριθεί με την άδεια επισκευής εφόσον πλη- 
ρούνται οι προϋποθέσεις που αναφέρθηκαν και ανάλογα 
με την περίπτωση. Σε αντίθετη περίπτωση θα εγκρίνε- 
ται το μειωμένο ποσό. 

Στην περίπτωση ανακατασκευής ή αποπεράτωσης ως 
ποσό α'δόσης στην έγκριση θα αναγράφεται το ποσό 
της α' δόσης που είχε εγκριθεί με την άδεια επισκευής 
και το οποίο έχει ήδη αναληφθεί. Το υπολειπόμενο εγκε¬ 
κριμένο ποσό της Σ.Σ. θα χορηγείται σε β' και γ' δόση 
όπως στην περίπτωση ανακατασκευής ή αποπεράτωσης 
(Κεφ. ΒΙ, ΒΙΙΙ) και σύμφωνα με την κοινή υπουργική από¬ 
φαση περί χορήγησης στεγαστικής συνδρομής. 

Στις περιπτώσεις αυτοστέγασης που η Σ.Σ. χορηγείται 
εφάπαξ στην έγκριση θα αναγράφεται το εγκεκριμένο 
ποσό και το ποσό που θα χορηγείται με την έγκριση 
αυτή θα είναι το υπολειπόμενο ποσό της Σ.Σ. 

3. Σε όλες τις περιπτώσεις χρησιμοποίησης της Σ.Σ. 
επισκευής για ανακατασκευή ή αυτοστέγαση ή απο¬ 
περάτωση, η χορήγηση της Σ.Σ. θα πραγματοποιείται 
μετά τη διαπίστωση της κατεδάφισης του πληγέντος 
κτιρίου από την Υπηρεσία. 

4. Αν ο δικαιούχος μελλοντικά επιθυμεί νέα μετατροπή 
της Σ.Σ., αυτή θα πρέπει να αιτηθεί εντός των τεσσά¬ 
ρων (4) ετών από την ημερομηνία έκδοσης της αρχικής 
άδειας επισκευής. 

Γ. ΓΕΝΙΚΕΣ ΔΙΑΤΑΞΕΙΣ 

1. Κατά την κατάθεση αίτησης του ιδιοκτήτη με τα 
απαιτούμενα κατά περίπτωση δικαιολογητικά θα γίνεται 
έλεγχος πληρότητας του φακέλου από την Υπηρεσία 
σε σχετικό έντυπο. Ο ενδιαφερόμενος θα παραλαμβάνει 
ενυπόγραφα αντίγραφο του εντύπου, για τις τυχόν ελ¬ 
λείψεις, προκειμένου να συμπληρωθεί ο φάκελος και να 
είναι πλήρης, εντός των κατά περίπτωση προθεσμιών, 
όπως αυτές ορίζονται στην παρούσα απόφαση, διαφο¬ 
ρετικά η αίτηση θα τίθεται στο Αρχείο με απόφαση του 
Προϊσταμένου της αρμόδιας Υπηρεσίας. 

Στην περίπτωση που κατά την ημερομηνία υποβολής 
της αίτησης δεν είναι δυνατή η προσκόμιση δικαιολο- 
γητικών που σχετίζονται με Δημόσια ή Δημοτική Αρχή ο 
ιδιοκτήτης, σε αντικατάστασή τους, θα υποβάλει Υπεύ¬ 
θυνη Δήλωση του Ν. 1599/1986, στην οποία θα δηλώνει 
ότι έχει ήδη προβεί στην υποβολή αίτησης (παρ. 14 του 
παρόντος κεφαλαίου) για την έκδοση των προαναφε- 


ρόμενων δικαιολογητικών, προκειμένου ο φάκελος να 
θεωρηθεί πλήρης. 

2. Κατά τον έλεγχο των δικαιολογητικών από τον 
αρμόδιο υπάλληλο στα στάδια χορήγησης στεγαστικής 
συνδρομής, εφόσον προκύψει η αναγκαιότητα διόρθω¬ 
σης ή συμπλήρωσης δικαιολογητικών, η Υπηρεσία θα 
ενημερώνει τον ιδιοκτήτη εγγράφως προκειμένου να 
προσκομίσει τα δικαιολογητικά αυτά εντός των κατά 
περίπτωση προθεσμιών όπως αυτές ορίζονται στην πα¬ 
ρούσα απόφαση. 

Αν η αναγκαιότητα διόρθωσης ή συμπλήρωσης δικαι- 
ολογητικών προκύψει μετά τη λήξη των προθεσμιών αυ¬ 
τών, η Υπηρεσία θα ενημερώνει τον ιδιοκτήτη εγγράφως 
(με αποδεικτικό παραλαβής) ότι έχει προθεσμία τρεις 
(3) μήνες από την παραλαβή της έγγραφης ενημέρωσης 
για την προσκόμιση των εν λόγω δικαιολογητικών, δια¬ 
φορετικά η αίτηση θα τίθεται στο Αρχείο με απόφαση 
του Προϊσταμένου της αρμόδιας Υπηρεσίας. 

3. Η αδυναμία υποβολής αίτησης με τα απαιτούμε- 
να κατά περίπτωση δικαιολογητικά για χορήγηση Σ.Σ. 
εντός των προθεσμιών (εξαιρούνται οι προθεσμίες που 
ορίζονται στην κοινή υπουργική απόφαση περί χορή¬ 
γησης στεγαστικής συνδρομής), οφειλομένη σε λόγους 
(κωλύματα) ανεξάρτητους της θέλησης του ιδιοκτήτη, 
θα γνωστοποιείται στην αρμόδια Υπηρεσία με Υ.Δ. του 
Ν. 1599/1986, πριν τη λήξη των προθεσμιών. 

Στη συνέχεια και μετά τη λήξη των προθεσμιών η αρ¬ 
μόδια Υπηρεσία θα ενημερώνει εγγράφως τον ιδιοκτήτη 
για το ότι δεν είναι δυνατή η συνέχιση της διαδικασίας 
χορήγησης Σ.Σ.. 

Μετά την άρση του κωλύματος (και εφόσον πληρού- 
νται τα αναγραφόμενα στην παράγραφο 14 του παρό¬ 
ντος κεφαλαίου) και ύστερα από αίτηση του ιδιοκτή¬ 
τη συνοδευόμενη από τα σχετικά δικαιολογητικά, θα 
εξετάζεται από τη Δ.Α.Ε.Φ.Κ. η δυνατότητα χορήγησης 
παράτασης και θα εκδίδεται σχετική απόφαση. Η αίτηση 
του ιδιοκτήτη θα πρέπει να υποβληθεί εντός ενός (1) 
μηνός από την ημερομηνία έκδοσης των σχετικών δικαι- 
ολογητικών από τα οποία αποδεικνύεται η ημερομηνία 
άρσης του κωλύματος. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, οι εκκρεμοδικίες σχε¬ 
τικά με την ιδιοκτησία του πληγέντος ακινήτου ή τη 
δικαστική διανομή του και η καθυστέρηση υποβολής 
δικαιολογητικών λόγω ανωτέρας βίας ή οφειλόμενη σε 
υπαιτιότητα Δημοτικής ή Δημόσιας Αρχής. 

Η χορηγούμενη παράταση θα υπολογίζεται ως το 
χρονικό διάστημα από την ημερομηνία που προκύπτει 
το κώλυμα μέχρι την ημερομηνία λήξης των κατά περί¬ 
πτωση προθεσμιών (όπως αυτές ορίζονται στην παρού¬ 
σα απόφαση) ή την ημερομηνία άρσης του κωλύματος 
εφόσον γίνει πριν τη λήξη των προθεσμιών. 

4. Επιτρέπεται η αλλαγή της Σ.Σ. ανακατασκευής σε 
αυτοστέγαση ή αποπεράτωση μετά την έκδοση της 
Βεβαίωσης Καθορισμού Σ.Σ. Ανακατασκευής, με την 
προϋπόθεση ότι η αλλαγή θα αιτηθεί εντός της προ¬ 
θεσμίας του ενός (1) έτους από την ημερομηνία έκδοσης 
της Βεβαίωσης Καθορισμού Σ.Σ. Ανακατασκευής και στη 
συνέχεια θα εκδίδεται νέα Βεβαίωση Καθορισμού Σ.Σ. 
Αυτοστέγασης ή Αποπεράτωσης με προθεσμία δεκα¬ 
οκτώ (18) μηνών ή τριών (3) μηνών αντίστοιχα, από την 
έκδοση της Βεβαίωσης Καθορισμού Σ.Σ. Ανακατασκευής. 

Η συνέχιση της διαδικασίας χορήγησης Σ.Σ. θα είναι η 

ίδια με αυτή που προαναφέρθηκε στην παρούσα Απόφα¬ 
ση για τις περιπτώσεις αυτοστέγασης ή αποπεράτωσης. 

Σε περίπτωση που μελλοντικά ο ενδιαφερόμενος ενδι¬ 
αφερθεί για νέα αλλαγή της Σ.Σ. θα πρέπει να υποβάλει 
αίτηση, εντός της προαναφερόμενης προθεσμίας του 
ενός (1) έτους από την ημερομηνία έκδοσης της αρχικής 
Βεβαίωσης Καθορισμού Σ.Σ. Ανακατασκευής. 

5. Η ισχύς της αδείας επισκευής καθορίζεται σε τέσ¬ 
σερα (4) χρόνια ενώ της άδειας επισκευής μικρής κλί¬ 
μακας σε δύο (2) χρόνια. Μετά τη λήξη της άδειας, δεν 
είναι δυνατή η περαιτέρω παράταση της εκτός από τις 
περιπτώσεις κωλύματος όπως ορίζεται στην παρ. 3 του 
παρόντος κεφαλαίου. 

6. Οι ενστάσεις κατά πράξεων της αρμόδιας Υπη¬ 
ρεσίας και οι αιτήσεις για επανεξέταση κτιρίων είναι 
εμπρόθεσμες, εφόσον υποβάλλονται εντός τριών (3) 
μηνών από την ημερομηνία παραλαβής της σχετικής 
πράξης από τον ιδιοκτήτη. Η απόφαση εκδίκασης έν¬ 
στασης είναι τελεσίδικη και δεν επιδέχεται περαιτέρω 
ενστάσεως ή αιτήσεως θεραπείας. 

7. Στις περιπτώσεις που δεν υπάρχουν τίτλοι ιδιοκτη¬ 
σίας (π.χ. οικισμοί προϋφιστάμενοι του 1923 κλπ) για 
την απόδειξη της κυριότητας του ακινήτου απαιτείται 
η προσκόμιση δηλώσεων του Ν. 1599/1986 του ιδιοκτή¬ 
τη και δύο μαρτύρων για 20ετή νομή (εις διπλούν) οι 
οποίες θα συνοδεύονται από τοπογραφικό διάγραμμα 
(εις διπλούν). Στις περιπτώσεις αυτές απαιτείται και 
πρόσφατο αντίγραφο μερίδας από το Υποθηκοφυλακείο 
ή αντίγραφο κτηματολογικού φύλλου από το αρμόδιο 
Κτηματολογικό Γραφείο. 

Στις Υπεύθυνες Δηλώσεις που θα κατατεθούν, το ακί¬ 
νητο θα περιγράφεται όσο το δυνατόν με ακρίβεια και 
θα αναγράφεται πέραν των άλλων, ότι: «υποβάλλονται 
σύμφωνα με όσα ορίζονται στην παρ. 3 του άρθρου 5 
της από 28.7.1978 Π.Ν.Π που κυρώθηκε με τον Ν. 867/1979, 
για την απόδειξη της κυριότητας του ακινήτου». 

8. Σε κάθε στάδιο χορήγησης Σ.Σ. οι Υπεύθυνες Δη¬ 
λώσεις θα προσκομίζονται με βεβαιωμένο το γνήσιο 
της υπογραφής εφόσον ο δηλών δεν προσέρχεται αυ¬ 
τοπροσώπως στην Υπηρεσία. 

9. Η Βεβαίωση του Δασαρχείου, όπως προαναφέρθηκε, 
μπορεί να αντικατασταθεί με Βεβαίωση από την Υ.ΔΟΜ. 
στις περιπτώσεις που μπορεί να βεβαιωθεί ότι το πλη- 
γέν κτίριο βρίσκεται α) εντός σχεδίου πόλεως ή εντός 
οικισμού με εγκεκριμένο ρυμοτομικό σχέδιο ή β) εντός 
νομίμως υφιστάμενου προ του έτους 1923 οικισμού ή 
γ) εντός των ορίων οικισμού μέχρι 2000 κατοίκους ορι- 
οθετημένου σύμφωνα με το Π.δ. 24.4.1985 (ΦΕΚ 181Δ'). 

10. Στις περιπτώσεις χορήγησης Σ.Σ. για ανακατα- 
σκευή, η «Εγκριση Σ.Σ. Ανακατασκευής ή Αυτοστέγασης 
ή Αποπεράτωσης» θα χορηγείται μετά τη διαπίστωση 
της κατεδάφισης του πληγέντος κτιρίου. 

Εξαίρεση αποτελούν οι περιπτώσεις κτισμάτων που 
έχουν κριθεί ως κτίρια δομημένα από ευτελή υλικά ή 
ασύμφορα επισκευής και ανακατασκευάζονται στην ίδια 
θέση, όπου η κατεδάφιση του πληγέντος κτιρίου θα 
πραγματοποιείται σε χρονικό διάστημα όχι μεγαλύτερο 
των τεσσάρων (4) ετών από την χορήγηση της α' δόσης. 
Επισημαίνεται ότι θα επιβάλλονται στους δικαιούχους, 
οι κυρώσεις που προβλέπονται από τις οικείες κοινές 
υπουργικές αποφάσεις εφόσον παρέλθει χρονικό διά¬ 
στημα μεγαλύτερο των τεσσάρων (4) ετών χωρίς να 
έχει πραγματοποιηθεί η κατεδάφιση του πληγέντος 


κτιρίου. Σε κάθε περίπτωση πριν από την χορήγηση της 
τελευταίας δόσης της Σ.Σ. απαιτείται η κατεδάφιση του 
πληγέντος κτιρίου. 

11. Η κατεδάφιση του πληγέντος κτιρίου θα διαπιστώ¬ 
νεται μετά από αυτοψία που θα διενεργείται από δύο 
Μηχανικούς της αρμόδιας Υπηρεσίας και θα εκδίδεται 
σχετική Βεβαίωση μετά από αίτηση του ενδιαφερομέ¬ 
νου. 

12. Εφόσον οι πράξεις που εκδίδονται από την αρμό¬ 
δια Υπηρεσία εγκρίνουν τη χορήγηση Ατόκου Δανείου, 
κοινοποιούνται στο ΠιστωτικόΊδρυμα το οποίο επιλέγει 
ο ενδιαφερόμενος. Ο ενδιαφερόμενος συνάπτει δανει¬ 
στική σύμβαση με το ΠιστωτικόΊδρυμα το οποίο του 
χορηγεί το ποσό του Δανείου όπως αναγράφεται στην 
εγκριτική απόφαση ενώ το ποσό της Δ.Κ.Α. του το χο¬ 
ρηγεί η αρμόδια Υπηρεσία. 

13. Στις περιπτώσεις που αποδεδειγμένα δεν χορη¬ 
γήθηκε δάνειο από ΠιστωτικόΊδρυμα σε δικαιούχο και 
εφόσον στη συνέχεια εντός των έξι (6) ετών από την 
έγκριση χορήγησης Σ.Σ. για ανακατασκευή ή των τεσ¬ 
σάρων (4) ετών από την έκδοση άδειας επισκευής ή 
των δύο (2) ετών από την έκδοση άδειας επισκευής 
μικρής κλίμακας, υπάρξει δυνατότητα λήψης δανείου, ο 
δικαιούχος δύναται να αιτηθεί τη χορήγηση του δανείου. 
Το δάνειο θα κατανεμηθεί σε δόσεις σύμφωνα με όσα 
ορίζονται στην κοινή υπουργική απόφαση περί χορή¬ 
γησης στεγαστικής συνδρομής και θα χορηγηθεί βάσει 
των εργασιών που έχουν εκτελεστοί, ακολουθώντας τη 
διαδικασία και τις προθεσμίες που προαναφέρθηκαν 
για τις περιπτώσεις πληγέντων κτιρίων για τα οποία 
χορηγείται δάνειο. 

14. Στην περίπτωση που απαιτείται η προσκόμιση 
σχετικών εγγράφων από άλλη Δημόσια Υπηρεσία, ο 
ιδιοκτήτης οφείλει να έχει υποβάλει τη σχετική αίτηση 
με τα απαιτούμενα δικαιολογητικά προς την Υπηρεσία 
αυτή, τουλάχιστον 51 ημέρες (ή όσος χρόνος προβλέ- 
πεται από τις κείμενες διατάξεις για τη διεκπεραίωση 
του αιτήματος, προσαυξημένος κατά μια (1) επιπλέον 
ημέρα), πριν από τη λήξη των κατά περίπτωση προ¬ 
θεσμιών που αναφέρονται στην παρούσα απόφαση. Η 
παρούσα διάταξη αφορά στις παραγράφους (1) και (3) 
του παρόντος κεφαλαίου. 

15. Στις περιπτώσεις κτιρίων που ανήκουν σε επι¬ 
χειρήσεις που δραστηριοποιούνται στην πρωτογενή 
γεωργική παραγωγή, τη μεταποίηση και την εμπορία 
γεωργικών προϊόντων ή σε επιχειρήσεις που δραστη¬ 
ριοποιούνται στην παραγωγή, τη μεταποίηση και την 
εμπορία προϊόντων αλιείας και υδατοκαλλιέργειας, δύ- 
ναται να εφαρμοστούν τα προαναφερόμενα στο παρόν 
κεφάλαιο, εφόσον είναι δυνατή η καταβολή του συνόλου 
της Σ.Σ. εντός τεσσάρων (4) ετών από την εκδήλωση 
του γεγονότος. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2015 

Ο ΥΠΟΥΡΓΟΣ 

